Protesti za smjenu makedonskog ministra zdravlja – Bilten\nFoto: Aleksandra Dukovska (adukovska.wordpress.com)\nSmrt devetogodišnje djevojčice u Makedoniji uslijed oklijevanja Fonda za zdravstveno osiguranje da financira nužno liječenje u Turskoj izazvalo je ogorčenje i prosvjede u Velesu i Skopju. Ti se prosvjedi nastavljaju na niz masovnih izražavanja nezadovoljstva sve autoritarnijom vladom i njezinim promašenim reformama i metodama upravljanja.\nPočetkom februara makedonsku javnost je potresla vest o smrti devetogodišnje Tamare nakon šest operacija i više od tri godine čekanja na odluku Fonda za zdravstveno osiguranje da je pošalje na operaciju u Tursku kako bi se njen problem sa skoliozom rešio. Mala Tamara je stoički i sa osmehom na licu trpela bolove i sve muke koje joj je zadavala skolioza i koja je njenu kičmu dovela do iskrivljenosti koja je uticala na sve njene unutrašnje organe. Javnost je i pre smrti bila upoznata sa njenim problemom jer je na internetu kružila akcija za prikupljanje finansija za njeno lečenje koje je koštalo 30 hiljada eura.\nBes javnosti izazavalo je nekoliko stvari. Mišljenje lekarskog konzilija sa klinike za ortopediju bilo je da mala Tamara treba hitno da se operiše. Iako skolioza kao bolest sama po sebi nije hitan slučaj, njen slučaj je bio hitan zbog progresivnosti bolesti. Drugostepena komisija Fonda za zdravstveno osiguranje krajem oktobra 2014. godine nije uzela u obzir mišljenje kliničke komisije i odbila je žalbu Tamarine majke na njihovu prethodnu negativnu odluku o nepokrivanju troškova operacije u Turskoj. Usled pritiska javnosti na ministra zdravlja Nikolu Todorova, on je obećao da će država naći rešenje za slučaj, ali do toga nije došlo. Mala Tamara je umrla od bronhopneumonije koja je uništila pluća koja su imala smanjeni kapacitet usled uticaja skolioze.\nProcedura za finansijsko pokrivanje lečenja u inostranstvu makedonskih državljana regulirana je članom 31 Zakona o zdravstvenom osiguranju. Sama procedura nalaže formiranje prvostepene i drugostepene komisije za ocenjivanje hitnosti medicinskih slučajeva koji traže finansijsko pokrivanje lečenja u inostranstvu. Sastav i način rada obe komisije utvrđuje Upravni odbor Fonda opštim aktom koji je dat ministru na saglasnost. Rokovi za odlučivanje su nelogično dugi, 30 dana posle podnošenja zahteva, a jedan dan ako je slučaj hitan. Rok za preisipitivanje odluke prvostepene komisije od strane drugostepene komisije je sedam dana dok odgovor na žalbu odluke drugostepene komisije može da se donese u roku od 30 dana.\nTrideset dana, petnaest dana, sedam dana – to su rokovi koji su užasno dugi i životno odlučujući kada je u pitanju nečije zdravlje. Jedno od ministrovih objašnjenja odluke drugostepene komisije bilo je da je Tamara trebala da sačeka da se otvori Centar za lečenje skolioze u Skoplju kako bi se tamo operisala. Ta izjava je dodatno uticala na bes javnosti koja je protestima i peticijom tražila ostavke ministra, direktorke Fonda za zdravstveno osiguranje Maje Parnardžieve Zmejkovske i direktorke dečje klinike Aspazije Sofijanove koja je bila predsednica drugostepene komisije Fonda.\nJedna od informacija koja je odluku o odbijanju Tamare dovela pod znak pitanja jeste činjenica da je jedan od lekara dečje klinike istovremeno bio član komisije čije je konzilijarno mišljenje upućivalo Tamaru u Tursku i član drugostepene komisije Fonda koja je odbacila molbu. Javno tužilaštvo u Velesu, grada u kome je živela mala Tamara, pokrenulo je istragu za utvrđivanje krivice ljudi i institucija koji su odgovorni za njenu smrt. Protesti koji su se održali u Velesu i Skoplju sakupili su više od četiri hiljade ljudi i pritisak javnosti urodio je određenim plodom. Ostavke su podneli Maja Parnardžieva Zmejkovska, direktorka fonda i Đemali Mehazi, njen zamenik. Ministar zdravlja je samo izjavio da žali za smrt male Tamare i ništa više.\nAmbiciozne i promašene reforme\nOstavke daju utisak da su direktorka i zamenik žrtvena jagnjad da bi se sačuvala fotelja ministra koji je u javnosti poznat po neuspešnim vođenjem svih ministarstava u kojima je do sada bio postavljen. Njegova prethodna funkcija bila je ona ministra obrazovanja i tokom tog mandata uvedeno je eksterno testiranje u osnovnim i srednjim školama, od četvrtog razreda osnovne škole do četvrte godine srednje škole. Ovo eksterno testiranje koje se održava krajem školske godine bilo je uvedeno pod izgovorom da bi se testiralo ukupno znanje učenika i time utvrdile greške i propusti u sistemu obrazovanja za šta bi odgovarali prosvetni radnici.\nSam sistem proveravanja znanja funkcioniše tako da se tri dana pre testiranja objavljulju pitanja i predmeti po kojima će se testirati učenici. To stvara pritisak, haos i paniku u celom obrazovnom sistemu, učenici pitanja i odgovore uče napamet, a na kraju dobijaju ocene koje ne korespondiraju sa ocenama dobijenim od strane profesora. Kada se utvrdi veliko odstupanje između završne ocene i ocene sa testiranja onaj koji strada je profesor koji je kažnjen ukidanjem dela plate ili dobijanjem otkaza. Dopunske kontrole od strane inspektora iz ministarstva koji haraju školama i kažnjavaju za najmanju sitnicu, a sve s ukazom ministra, stvorili su uplašene, neprofesionalne i neproduktivne profesore, a time i slabo obrazovane učenike.\nKao ministar zdravlja Nikola Todorov je nastavio sa svojim promašenim i na trenutke bizarnim rešenjima. U Zakonu o medicinskom obrazovanju ministar je predložio snimanje svih laparoskopskih i endoskopskih operacija i visoke novčane i zatvorske kazne za lekare i direktore klinika koji bi propustili da se strogo drže te prakse. Mera je bila predložena sa ciljem da se poboljša obrazovanje studenata medicine, ali ta mera nije bila diskutovana sa profesorima sa Medicinskog fakulteta i naišla je na otpor i optužbu da se ministar meša u autonomiju fakulteta. Pod pritiskom lekara i profesora, mera je povučena iz zakona.\nŠtednja na zdravlju stanovništva\nJedna od sledećih promena u zdravstvenom sistemu bilo je elektronsko zakazivanje pregleda kod lekara specijalista pod imenom “Moj termin”. Iako je početna ideja bila da se uvede red u celom sistemu, mera je zakazala u situacijama kad je medicinski slučaj hitan, a ne postoje raniji termini kod potrebnog specijaliste. Dopunski problem u ovom sistemu je što se neke usluge centralizuju, kao na primer snimanje kompjuterskom tomografijom za koju aparati postoje ne samo u Skoplju već i u nekim drugim gradovima ali građani Skoplja ne mogu da dobiju snimanje u medicinskim ustanovama u drugim gradovima u ranijem terminu pod izgovorom da bi se time narušio sistem.\nUvedene su visoke novčane kazne za matične lekare koji bi nadmašili broj izdatih lekarskih recepata za lekove na mesečnom nivou uprkos apelima građana da je sezona gripa u jeku i da u Makedoniji ima već dva smrtna slučaja. Još žalosniji je fakt da se ministar bavi iznenadnim kontrolama u bolnicama u sitnim satima sa ciljem da vidi ko spava na poslu, a ko puši cigarete umesto da rešava problem stabilne i kvalitetne nabavke citostatika koja se javlja kao konstantni problem uprkos faktu da je broj obolelih od karcinoma pluća kod muškaraca i dojki kod žena u porastu.\nIako je posle Tamarine smrti jedna druga devojčica sa istom dijagnozom poslata na operaciju u Tursku, bes i nezadovoljstvo prema ministrovim metodama upravljanja raste. Njegovo mlako pravdanje povodom smrti Tamare da je ministarstvo uradilo sve što je bilo u njihovoj moći i odsustvo moralne odgovornosti da podnese ostavku samo doprinosi upornosti javnosti da stane na kraj njegovom štetnom radu. U subotu sedmog marta zakazan je još jedan, treći protest u Velesu, rodnom gradu male Tamare. Javnost se neće smiriti dok ne dobije pravdu u obliku njegove ostavke i iznošenje pravih krivaca pred pravdu.


Gore deponije u Alibunaru i Banatskom Karlovcu\nfoto: JKP univerzal\nU JKP „Univerzal“, koje na tim mestima odlaže komunalni otpad iz cele opštine Alibunar, ne mogu da tvrde da su požari namerno podmetnuti, ali ističu da je simptomatično da pred svaki vikend dolazi do istog scenarija.\nKomunalci apeluju na građane da se odgovorno ponašaju prema životnoj sredini, da ne bacaju smeće gde god im padne na pamet, a ponajmanje da ga iz bilo kog razloga pale.\nVatrogasci su sada bili na terenu, ali vatra nije u potpunosti ugašena, pa dim nastavlja da guši meštane koji žive u blizini tih smetlišta.\nVRANJE DOBIJA DEPONIJU Ugovor Vlade i Nemačkog KfW\n03. 09. 2021. u 13:59\nTakođe, ugrožava i putnički i železnički saobraćaj, jer se oba smetlišta nalaze u neposrednoj blizini lokalnih puteva.\nOva opština, inače, nema zvaničnu deponiju, ali redovno odnosi otpad iz svih sela.\ndeponija Alibunar Banatski karlovac Alibunar vesti gori deponija u Alibunaru deponija u Banatskom Karlovcu Banatski Karlovci vesti


SDA između Harisa i Halida\nBajazit Jašarevic, Bakir Izetbegovic, Šefik Džaferovic, Edin Mušic, Husein Nanic, Sadik Ahmetovic, Šemsudin Mehmedovic, Halid Genjac i Sead Jamakosmanovic, svi novoizabrani poslanici SDA u Parlamentu Procitaj vise\nOčekivao sam da Mustafa ef. Cerić odbije kandidaturu\nPoslanik u državnom parlamentu, sa dužnosti predsjednika Sabora IZ-a povukao se iz zdravstvenih razloga. Nešto ranije odbio je i kandidaturu na visoke dužnosti u SDA: dr. Hilmo Neimarlija (55), predav Procitaj vise\nTerzić u Zagreb, Terzić iz Zagreba\nPosljednja blamaža koju su državi BiH priredili Cavic, Ivanic i Paravac više nije onaj cisti pasjaluk srpskog dijela rukovodstva zbog kojeg Sarajevo sa Zagrebom vec peti mjesec održava odnos na nivou Procitaj vise\nNovinari: krivci za mir\nPocelo je na jednoj od prvih konferencija o ulozi medija u ratu na prostoru bivše Jugoslavije, nastavilo se u Pragu, a danas traje na stotinama lokalnih stanica. Radio Slobodna Evropa slavi prvih 10 g Procitaj vise\nAliju nema ko da čuva\nAlija Izetbegovic je ostao bez pocasne straže: oko njegovog mezara na Kovacima više ne stoje vojnici s entitetskim oznakama. Ni reis-efendija Ceric, cuvar njegova duhovnog naslijeda, ni Sulejman Tihic Procitaj vise\nMenadžer za cigarete, oružje, film i Oslobođenje\nDržava, u ovom slucaju Federalna vlada, ne krije da je spremna sa Lojom napraviti slican sporazum kao i sa Brajkovicem, no ima i onih koji ambiciozno najavljuju da ce sarajevska i mostarska fabrika du Procitaj vise\nVisoki predstavnik je u Hercegovini vidio kako zajednickim snagama djeluju reformirani nacionalisti. I SDA i HDZ i SDS jednakim jezikom i jednakim metodama pružaju otpor Visokom predstavniku u njegovo Procitaj vise\nBorci gledaju u logističare-milionere\nRat je proveo u tenku i zato je nagraden Zlatnim ljiljanom: Slaviša Šucur, SDP-ov poslanik u Federalnom parlamentu, posljednjih sedmica meta je napada šefa BOSS-a Mirnesa Ajanovica. I dok traje parlam Procitaj vise\nOdlazi Hadžipašić - novi premijer će biti Nedžad Polić!?\nAnaliza funkcioniranja izvršne vlasti, kako su u SDA nazvali akciju unutarstranacke cistke, dobila je svoju punu formu u utorak, 20. januara. Nakon dramaticne sjednice Predsjedništva SDA postalo je ja Procitaj vise\nGaši je platio ubistvo\nU utorak, treceg jula, u pet sati ujutro zapocela je velika akcija združenih snaga MUP-a i Tužilaštva Kantona Sarajevo, te Federalne uprave policije. Osumnjiceni da su pripadnici zlocinacke organizaci Procitaj vise


9. februara 2018. 13:43 – "Infrastruktura železnice Srbije" ad\nDaily Archives: 9. februara 2018. 13:43\nObjavljeno 9. februara 2018. 13:43 20. februara 2018. 10:31\nUnapređenje i intenziviranje saradnje železničkih policija u Evropi radi prevencije i suzbijanja prekograničnog kriminala, bezbedonosni izazovi koje sa sobom nosi terorizam, međunarodno povezivanje, razmena informacija i iskustava i sveobuhvatna kontrola migrantskih ruta bile su samo neke od tema o kojima je razgovarano prilikom posete Beogradu delegacije Evropske mreže železničkih policija RAILPOL-a, koju je predvodio predsednik ove organizacije Bert Vestland.\n-Iako Srbija nije članica Evropske Unije, njen značaj je veliki za Evropsku mrežu železničkih policija zbog geografskog položaja i važne raskrsnice puteva i koridora. Zato je i inicijativa Srbije da pristupi RAILPOL-u veoma dobro prihvaćena u Savetu ove organizacije, – izjavio je Bert Vestland, predsednik RAILPOL-a prilikom obilaska železničke stanice Beograd i razgovora sa predstavnicima Centra za bezbednost „Infrastrukture železnice Srbije“, MUP-a Srbije i Policijske ispostave za bezbednost na železnici.\nRAILPOL je međunarodna organizacija, koja je zadužena za obavljanje policijskih poslova na železnici u zemljama članicama EU. Cilj ove organizacije predstavlja unapređenje i intenziviranje saradnje železničkih policija u Evropi radi prevencije i suzbijanja prekograničnog kriminala. Ova organizacija osnovana je 2003. godine, kako bi bila zadovoljena sve veća potreba za međunarodnom saradnjom između partnera koji permanentno obavljaju svoje poslove u železničkoj policiji. Rad ove organizacije subvencioniše Evropka Komisija.\nZnačaj članstva u RAILPOL-u je utoliko veći jer se ova organizacija bavi policijskom i carinskom saradnjom radi zaštite građana od kriminala na lokalnom, evropskom i međunarodnom nivou, što podrazumeva i saradnju nacionalnih policija.\nPredstavnici MUP-a Srbije su tom prilikom ukazali na neophodnost međunarodnog povezivanja i istakli izuzetno dobru saradnju sa Centrom za bezbednost „Infrastrukture železnica Srbije“. Upravo zbog toga izuzetno je velika potreba razmene iskustava i prenos informacija radi prevazilaženja i onemogućavanja uzroka i posledica nemilih događaja.\nPredstavnici Centra za bezbednost „Infrastrukture železnice Srbije“ kao primer saradnje naveli su potrebu za sveobuhvatnom kontrolom migranata na poznatim rutama, a posebno na teritoriji i objektima koji pripadaju „Infrastrukturi železnice Srbije“.


“Ima velike sirotinje među našom decom kojoj, sem para, roditelji ništa drugo nisu mogli dati.” Duško Radović\n23/04/2020 Uspešne akcije\nNamirnice za porodicu Ilić\nDonacija hrane za porodicu Ilić u iznosu od 10.000rsd! Ovom prilikom takođe moramo da se zahvalimo Miodragu Ljubojević kao i Mališi Đorđević koji su omogućili ovu akciju! Hvala ovim divnim ljudima koji su donirali i pomogli ovoj maloj porodici da se prehrani u ovim teškim vremenima i da ne strahuju šta će i da li […]\nO porodici Stančulj iz Kajtasova smo pisali krajem janura, i njihova priča je dotakla toliko ljudi da nam je ovo četvrta uspešna akcija za njih. Ovom prilikom, želimo da se zahvalimo anonimnom donatoru, kao i Miodragu Ljubojeviću koji je omogućio ovu akciju. zahvaljujući kojima smo porodici kupili namirnice u iznosu od 5000rsd. HVALA VAM! Kao […]\nČesto čujemo kako sitnice, mala dobra dela mogu puno da znače, ali retko možemo to da vidimo na realnom primeru. Jedan stvarni primer ovoga je Milan Kuzmanović. Milan je došao na ideju da svoju lošu naviku pretvori u nešto dobro za one kojima je pomoć najpotrebnija. Tako je rešio da ostavi svoj porok, i umesto […]


Krimski Belorusi o izjavi Tihanovske o statusu poluostrva: Apsolutno ne zna o čemu govori - Sputnjik Srbija\n21:39 08 Maj 2021\nKrimski Belorusi o izjavi Tihanovske o statusu poluostrva: Apsolutno ne zna o čemu govori\n08:40 02.09.2020 Preuzmite kraći link\nStav bivše kandidatkinje za predsednika Belorusije Svetlane Tihanovske o statusu Krima lišen je zdravog razuma, rekao je šef krimske regionalne nacionalno-kulture autonomije „Belorusi Krima“ Roman Čegrinec.\n„Osoba apsolutno ne razume o čemu govori i šta se u stvari dešavalo na Krimu. Slične nepromišljene misli i izjave nikako ne predstavljaju politiku čak ni na regionalnom nivou, a da ne govorimo o republičkom. Ona potpuno tačno ponavlja teze ukrajinske i zapadne propagande, koje, naravno, nemaju veze sa zdravim razumom“, rekao je Čegrinec.\nPrema njegovim rečima, Belorusi bi trebalo da veruju i idu za pravim liderima, koji se brinu za budućnost Belorusije i Savez Rusije i Belorusije.\n„Ne treba verovati nepismenim zapadnim propagandistima i ne treba ponavljati greške naše ukrajinske braće“, naglasio je Čegrinec.\nTihanovska je ranije izjavila da je ponovno ujedinjenje Krima sa Rusijom navodno u suprotnosti sa međunarodnim normama.\nRuske vlasti su više puta isticale da je Krim postao ruska teritorija u skladu sa Ustavom Un i međunarodnim pravilima.\nU Minsku i drugim beloruskim gradovima se od 9. avgusta održavaju protesti na kojima građani iskazuju nezadovoljstvo rezultatima predsedničkih izbora na kojima je pobedio Aleksandar Lukašenko. Njegova glava protivnica je Svetlana Tihanovska.\nKrim, Belorusija, Svetlana Tihanovska\n08/05 21:35 Srpski vitez je ostao bez zuba, ali se iz Rusije vratio s medaljom! /foto, video/


Kapitalni projekti za budućnost agrara - POLJOPRIVREDNIK specijalizovani list za selo\nDatum kreiranja sreda, 05 avgust 2020 20:09\n* Stvara se osnova za izgradnju svobuhvatnog modernog sistema za navodnjavanje kao odgovora na klimatske promene\n* Radna grupa radiće na identifikaciji prioritetnih područja u izgradnji sistema za navodnjavanje\n* Nastavlja se rad na započetim projektima magistralnih sistema u Vojvodini, koji se finansiraju kreditom Abu Dabi fonda\nPo svim parametrima Srbija se ubraja u vodeće proizvođače i izvoznike žitarica i uljarica u regionu. Zato je često teško razumeti, a još manje prihvatiti činjenicu, da se kod nas, sa postojećim zalivnim sistemima, koji obuhvataju 44.882 hektara, organizovano navodnjava svega dva odsto od 3,4 miliona hektara obradivih površina! S obzirom na raspoložive prirodne resurse i vodne kapacitete, ovi zvanični podaci Republičkog zavoda za statistiku, zasnovani na popisu poljoprivrede iz 2012. godine, najblaže rečeno deluju apsurdno, ali su nesporno tačni i više puta i potvrđeni u Ministarstvu poljoprivrede.\nZašto je to tako? Odgovor nadležnih državnih i pokrajinskih organa poslednjih 30 godina, bez obzira na to ko je i u kom periodu bio na vlasti, gotovo uvek se svodio na nedostatak validnih projekata, kao i sredstava u budžetu za krupne investicije u poljoprivredi.\n– Nijedna vlast do sada problem organizovanog navodnjavanja u poljoprivredi nije, kao neke druge zemlje – Izrael – na primer, shvatila ozbiljno. Apsurdno je da se u Srbiji uglavnom navodnjavaju bašte i povrće u plastenicima i staklenicima, kao i voćnjaci, ali retko gde se, osim ponegde u Vojvodini, mogu videti ”kišna krila” za ratarske useve, koja doprinose postizanju velikih prinosa. Izračunato je da izgradnja sistema za navodnjavanje po jednom hektaru košta oko 3.000 evra. To nije velika investicija s obzirom na to da se njegovim postavljanjem garantuje povećanje prinosa za oko trećinu, dok je u sušnim godinama njegova vrednost za useve nemerljiva, kaže prof. dr Miladin Ševarlić, donedavno narodni poslanik u Skupštini Srbije.\nAnalize pre projekta\nDržava za kapitalne projekte u poljoprivredi, a izgradnja sistema za navodnjavanje svakako jeste, nikad nije imala, pa ni sada nema dovoljno novca, a čini se ni političke volje da se investicioni projekti za poljoprivredu pokrenu i realizuju. Naznaka da se u tom pogledu nešto menja i da će krenuti nabolje jeste započeta izrada nacrta Strategije navodnjavanja 2022–2031. godine. Već je održan i prvi sastanak radne grupe, koju je formiralo Ministarstvo poljoprivrede, šumarstva i vodoprivrede, uz podršku Evropske banke za obnovu i razvoj i Organizacije za hranu i poljoprivredu Ujedinjenih nacija (FAO).\n– Angažovanjem na izradi strategije navodnjavanja nastojimo da uključimo sve relevantne naučne institucije, kao i stručnjake iz različitih oblasti poljoprivrede u rešavanju jednog od gorućih izazova za poljoprivredu Srbije u budućnosti. Cilj je da se, na osnovu temeljno prikupljenih i relevantnih podataka, kao i urađenih stručnih analiza stanja vodnih sistema, donese strateški dokument za budućnost. On će biti osnova za izgradnju sveobuhvatnog modernog sistema za navodnjavanje, kao odgovora na klimatske promene koje nam se dešavaju, i u godinama koje dolaze će biti sve izraženije, rekao je ministar poljoprivrede Branislav Nedimović.\nDirektorka republičke Direkcije za vode Ministarstva poljoprivrede Nataša Milić ukazala je na prioritete radne grupe u izradi nacrta startegije.\n– U naredne dve godine predviđen je rad na identifikaciji prioritetnih područja u kojim treba ulagati u izgradnju sistema za navodnjavanje. Isto tako, pružićemo svu neophodnu projektno-tehničku pomoć za realizaciju budućih projekata, koji treba da obezbede održivost proizvodnje na duži rok i, što je najvažnije, donesu veće prinose u poljoprivredi, rekla je Nataša Milić.\nDa podsetimo, nije prvi put da država donosi dugoročne planove za navodnjavanje. Pre osam godina u Kruščiću kod Kule, u prisustvu tadašnjeg ministra poljoprivrede Dušana Petrovića, obznanjen je i promovisan veliki državni projekat navodnjavanja više od milion hektara oranica. Poljoprivrednici su se tada ponadali da za njihove useve i prinose dolaze bolji dani. Bilo je predviđeno da se, u prvoj fazi, za četiri godine očisti 600 kilometara kanalske mreže na 40 lokacija u Vojvodini, čime bi se automatski stvorili uslovi za navodnjavanje 45.000 hektara oranica. Isto tako, postojao je plan da sistemi za navodnjavanje budu postavljeni na najmanje 20.000 hektara njiva u Mačvi.\nNakon izvesnog vremena svi projekti su stopirani, a da praktično nisu ni započeti. Potom je Ministarstvo poljoprivrede promovisalo 14 projekata magistralnih sistema za navodnjavanje koji se finansiraju odobrenim kreditom od sto miliona dolara iz Abu Dabi fonda iz Ujedinjenih Arapskih Emirata. Radi se, kako je rečeno, o veoma povoljnom kreditu sa rokom otplate 20 godina i kamatnom stopom jedan odsto na godišnjem nivou.\nRealizacijom ovih projekata pod sistemima za navodnjavanje, uglavnom u Vojvodini, trebalo bi, kako je zamišljeno, da se nađe novih 70.000 hektara oranica. Do sada su, prema dostupnim informacijma iz JP ”Vode Vojvodine”, završeni projekti na dvonamenskim sistemima Međa, Srpski Itebej, Jankov Most 1 i 2, kao regionalni sistemi Jegrička, Pesir, Kaloča i podsistemi Nova Crnja – Žitište, Tisa–Palić, Kikinda i Mali Iđoš. Trenutno je u toku priprema dokumentacije i tenderskih procedura za drugu fazu izgradnje na preostalim projektima koji se takođe finansiraju sredstvima Abu Dabi fonda.\nU Mačvi je pre pet godina trebalo da počne izgradnja crpnih stanica kojim bi se navodnjavalo 24.000 hektara oranica, od čega u ataru Šapca 8.000 hektara. Opština Šabac bila je voljna da pomogne u realizaciji projekta kako bi svakom zaintresovanom poljoprivredniku voda stigla do njive, ali...\n– Do daljnjeg nam je zabranjeno da bilo šta radimo na Cerskom kanalu, koji je već odavno zapušten i zatvoren. A bez izgradnje crpnih stanica i pumpi, vodoustava i brana, praktično ne možemo ništa da pomognemo poljoprivrednicima iako smo svu neophodnu dokumentaciju oko projekta već odavno prosledili Ministarstvu poljoprivrede, kaže Predrag Srdanović iz Sekretarijata za poljoprivredu opštine Šabac.\nPouke sušnih godina\nDa situacija sa (ne)organizovanim navodnjavanjem nije nimalo sjajna, a sam procenat površina koje se zalivaju porazan, niko ne spori. Evidentno je da je takvom stanju najviše kumovala neodlučnost i odsustvo vizije i istrajnosti nadležnih državnih organa kako bi se ovaj krucijalni problem srpskog agrara rešio. Svesni su toga i u Ministarstvu poljoprivrede pa zaista, u ovom momentu, nema nikakve svrhe postavljati pitanje ko je za to manje, a ko više kriv, s obzirom na višedecinijsku nebrigu za izgradnju sistema za navodnjavanje.\nInicijativa i formiranje radne grupe za izradu nacionalne strategije navodnjavanja u svakom slučaju dobro je došla i treba je shvatiti krajnje ozbiljno. Ona je, u neku ruku, i test odlučnosti za novu Vladu i Ministarstva poljoprivrede da se sa realizacijom projekata za navodnjavanje doprinese modernizaciji poljoprivrede i ublaže posledice klimatskih promena, s obzirom na činjenicu da su sušne godine sve češće.


Termoelektrana Stanari na mreži do 2016. godine - INFORMACIJA JE KAPITAL - Capital.ba\nTermoelektrana Stanari na mreži do 2016. godine\n06. okt. 2012. 13:43 Objavljeno u ENERGETIKA\nDOBOJ, Glavni radovi na gradnji termoelektrane u Stanarima trebalo bi da budu okončani do 2016. godine, izjavio je danas predsjednik EFT grupe Vuk Hamović.\n“Glavni radovi u smislu proizvodnje potrebne opreme u ovom momentu odvijaju se u Kini tako da krajem 2015. početkom 2016. godine očekujemo da termolektrana bude na mreži”, rekao je Hamović nakon razgovora sa delegacijom zvaničnika Republike Srpske, koja je posjetila gradilište termoelektrane u Stanarima.\nHamović podsjeća da je vrijednost projekta oko 600 miliona evra, a polovina tog iznosa odnosi se na termoelektranu, a ostatak za dodatnu rudarsku opremu i ostale radove.\nDirektor EFT rudnika i termoelektrane Stanari Ivica Jakovljević rekao je da će ove godine u rudniku proizvesti i prodati oko milion tona uglja što je put ka cilju od 2,5 miliona tona uglja potrebnih za elektranu i najveće potrošače.\nRukovodioci kompanije EFT o dinamici realizacije projekta u Stanarima upoznali su predsjednika Republike Srpske Milorada Dodika. Osim Dodika, u delegaciji koja je posjetila Stanare bili su ministar za ekonomske odnose i regionalnu saradnju Željka Cvijanović i ministar industrije, energetike i rudarstva Željko Kovačević.\nUprava kompanije EFT zahvalila je na podršci rukovdstvu Srpske u realizaciji zajedničkog projekta koji je od dobrobiti za region. Srna\nKljučne riječi:&nbsp&nbspeft, kina, milorad dodik, te stanari, top, vazno, zeljko kovacevic\nDodik: Investicijama protiv krize\nPotpisan ugovor za TE “Stanari” vrijedan 350 miliona evra\nUgovor o kreditiranju TE “Stanari” vrijedan 300 miliona evra\nPozitivna uloga Kine u izgradnji TE “Stanari”


“Dok je Ugljanin bio ministar nije mu smetala srpska himna” – Sandžaklija\n“Dok je Ugljanin bio ministar nije mu smetala srpska himna”\nMinistar podsjeća da Srbija ulaže značajna sredstva u Novi Pazar.\nPovodom činjenice da u jednoj školi u Novom Pazaru prvog dana školske godine nije intonirana srpska himna, ministar spoljnih poslova Nikola Selaković je rekao da ne mora svako da pjeva himnu, ali da mora da je poštuje.\n„U centru Novog Pazara je Osnovna škola ‘Bratstvo’ – u tu školu naša država je uložila pet miliona eura. Tamo su uslovi su bolji nego u mnogim školama u Srbiji, Beogradu. Nemam nista protiv da tamo stoji i bošnjacka zastava, naši zakoni to predviđaju, da svako uči svoje pjesme, svoju kulturu da gaji, i mi se time ponosimo. Mi ne pravimo razliku da li su naši građani Mađari, Hrvati, Bošnjaci, muslimani… Ne mora svako da pjeva himnu, ali treba da je poštuje, jer živi u toj državi“, rekao je Selaković za TV Prva.\nUpitan da prokomentariše riječi političara iz Novog Pazara Sulejmana Ugljanina, koji je rekao da nametanje srpske nacionalne himne djeci bošnjačke nacionalnosti predstavlja najgrublji cilj pokušaja asimilacije u cilju promjene identiteta, Selaković navodi da je Ugljanin, dok je bio u vladi, zajedno sa kabinetom ustajao dok je intonirana srpska himna, a da je u kabinetu uvijek imao srpsku zastavu.\n“Srbija će, kao što sam rekao ranije, uložiti 28 miliona u rekonstrukciju Opšte bolnice u Novom Pazaru. Srbija ulaže desetine miliona eura u gasovod ka Novom Pazaru, Srbija je pomogla da se otvori generalni konzulat Turske u tom gradu, ali ne dopušta da se vrijeđa naš nacionalni simbol”, ocijenio je Selaković.


Tag / Besplatan internet / Vesti online\nKako je krenulo lepo vreme, polako se prave planovi za leto i letnje odmore. Na pamet padaju mnoge destinacije, a ukoliko se odlučite da putujete avionom, dajemo vam savete kako da se ne 'upecate'...\nTreba vam besplatan Wi-Fi? Evo nekih metoda kako da dođete do njega\nKoliko ste puta bili u situaciji da vam treba internet, potrošili ste sve megabajte, a niste kod kuće? Pokušajte s besplatnim Wi-Fi-jem. Naravno, spajanje na prvu dostupnu mrežu bez lozinke nikad...\nNisu čitali sitna slova pri povezivanju na javni WiFi, pa su pristali da rade nezamislive stvari!\nVeliki broj ljudi uopšte ne čita uslove korišćenja kada se povezuju na javni WiFi, zbog čega je čak 22.000 osoba nesvesno pristalo da čisti toalete.\nSad đetići mogu da "surfuju": Besplatan internet u vozovima\nŽeleznica Crne Gore uvela je internet u nove vozove koji saobraćaju na crnogorskim prugama. Pa ako se nađete u situaciji (a verovatno hoćete) da vam voz kasni i po nekoliko sati, ništa ne...\nZemlja u kojoj besplatan pristup internetu imate na svakom koraku\nDanašnji život je nezamisliv bez interneta. Većina stvari koje svakodnevno radimo zahteva povezivanje na mrežu, a u većini zemalja to još uvek može predstavljati problem kada smo u pokretu.\nBesplatan internet u ugroženim područjima\nSvim korisnicima koji se nalaze u ugroženim područjima, a kojima je neophodan internet saobraćaj, Telenor je omogućio po jedan gigabajt interneta na nedelju dana. Potrebno je samo da pošalju...\nKako da izbegnete plaćanje interneta u hotelu


Uz pomoć EBRD Srbiji 500 miliona evra investicija - Bizlife.rs\nUz pomoć EBRD Srbiji 500 miliona evra investicija\n15:38 Beograd, 01/12/2011\nDirektorka beogradske kancelarije Evropske banke za obnovu i razvoj (EBRD) Hildegard Gacek izjavila je danas da će projekti čiju realizaciju pomaže ta banka ove godine omogućiti u Srbiji investicije u vrednosti većoj od pola milijarde evra.\nGacek je precizirala da je EBRD krajem proteklog meseca potpisao ugovore za realizaciju više značajnih projekata u Srbiji, u vrednosti od 391 milion evra i da je u toku realizacija tih aranžmana. „Mi još uvek imamo priliv investicija za tekuću godinu koje će doneti ukupna ulaganja u Srbiju veća od 500 miliona evra u 2011.“, precizirala je Gacek na skupu povodom obeležavanja pet godina uspešne saradnje između EBRD TAM/BAS programa i holandske vlade.\nMnoge kompanije zahtevaju, prema rečima Gacek, nefinansijsku podršku prilikom pripremanja potencijalnih investicija i zbog toga je realizacija programa EBRD – TAM/BAS – veoma važna.\nGacek je navela da su kroz TAM program, namenjen velikim preduzećima, do sad realizovana 184 projekta u Srbiji i da je za te namene iz donatorskih fondova Evropske unije izdvojeno 9,5 miliona evra. Istovremeno je kroz BAS program, namenjen razvoju malih i srednjih firmi, u koji je holandska vlada u saradnji sa EBRD investirala oko tri miliona evra, realizovano 287 projekta, naglasila je Gacek.\nNajveći deo finansijske podrške EBRD u ovoj godini je namenjen razvoju privatnog i finansijskog sektora u Srbiji, kao i agrobiznisu i projektima koji se odnose na prirodne resurse.\nPredstavnica EBRD je najavila da će ta banka nastaviti finansijsku podršku Srbiji i u 2012. godini, a sredstva će prvenstveno biti usmerena u razvoj infrastrukture, agrobiznisa, lokalnih samouprava i jačanje malih i srednjih preduzeća kroz TAM/BAS program.\ninvesticije ebrd Srbija


(„Sl. list SRJ“, br. 3/2002 i 5/2003, „Sl. list SCG“, br. 1/2003 – Ustavna povelja i „Sl. glasnik RS“, br. 107/2014 – dr. zakon)\nStrani ulagač, u smislu ovog zakona, jeste:\n2. strano fizičko lice;\n1. ulaganje u jugoslovensko preduzeće kojim strani ulagač stiče udeo ili akcije u osnovnom kapitalu tog preduzeća;\n2. sticanje svakog drugog imovinskog prava stranog ulagača kojim on ostvaruje svoje poslovne interese u SR Jugoslaviji.\nStrani ulagač može sam ili sa drugim stranim ili domaćim ulagačima:\n1. osnovati preduzeće;\n2. kupiti akcije ili udele u postojećem preduzeću.\nOsnovni oblici stranog ulaganja uređuju se ugovorom o osnivanju ili ugovorom o ulaganju koji se zaključuju u pisanoj formi, odnosno odlukom o osnivanju sačinjenom u pisanoj formi.\nStranom ulagaču može biti ustupljena dozvola (koncesija) za korišćenje prirodnog bogatstva, dobra u opštoj upotrebi ili za obavljanje delatnosti od opšteg interesa, u skladu sa zakonom.\nStranom ulagaču može se odobriti da izgradi, iskorišćava i transferiše (B.O.T. – Build operate and transfer) određeni objekat, postrojenje ili pogon, kao i objekte infrastrukture i komunikacija.\nUlog stranog ulagača\nUlog stranog ulagača može biti u stranoj konvertibilnoj valuti, stvarima, pravima intelektualne svojine, hartijama od vrednosti i drugim imovinskim pravima.\nUlog stranog ulagača može biti u dinarima koji se, po propisima o deviznom poslovanju, mogu transferisati u inostranstvo, uključujući tu i reinvestiranje dobiti.\nStrani ulagač može konvertovati svoje utvrđeno potraživanje u udeo, odnosno akcije preduzeća – dužnika.\nNenovčani ulozi moraju biti izraženi u novcu.\nII GARANTOVANA PRAVA STRANIH ULAGAČA\nStrani ulagač može osnovati odnosno ulagati u preduzeća za obavljanje svih vrsta delatnosti radi sticanja dobiti, ukoliko ovim zakonom nije drukčije predviđeno.\nStrani ulagač u pogledu svog uloga uživa jednak položaj, prava i obaveze kao i domaća fizička i pravna lica, ukoliko ovim zakonom nije drukčije predviđeno.\nPreduzeće sa stranim ulogom uživa jednak pravni položaj i posluje pod jednakim uslovima i na jednak način kao i jugoslovenska preduzeća bez stranog uloga.\nStrani ulagač uživa punu pravnu sigurnost i pravnu zaštitu u pogledu prava stečenih ulaganjem.\nPrava stranog ulagača stečena u momentu upisa stranog ulaganja u sudski registar ne mogu biti sužena naknadnom izmenom zakona i drugih propisa.\nUlog stranog ulagača i imovina preduzeća sa stranim ulogom ne mogu biti predmet ekspropriacije ili drugih mera države sa jednakim dejstvom, osim kada je zakonom ili na osnovu zakona utvrđen javni interes i uz plaćanje naknade.\nNaknada iz stava 3. ovog člana mora odgovarati tržišnoj vrednosti predmeta eksproprijacije ili druge mere na dan donošenja akta o takvoj meri. Promena vrednosti predmeta eksproprijacije ili druge mere do koje može doći zbog saznanja javnosti za takvu meru, neće uticati na procenu njegove tržišne vrednosti koja se preduzima radi isplate ove naknade.\nNaknada iz stav 3. ovog člana mora se isplatiti bez odlaganja, u konvertibilnoj valuti i strani ulagač je može slobodno transferisati u inostranstvo. U slučaju docnje u isplati ove naknade, strani ulagač ima pravo na zakonsku zateznu kamatu.\nKonverzija i sloboda plaćanja\nStrani ulagač može, u pogledu svakog plaćanja vezanog za strano ulaganje, slobodno konvertovati domaću valutu u stranu konvertibilnu valutu.\nPreduzeće sa stranim ulogom slobodno vrši plaćanje u međunarodnim poslovnim odnosima.\nPreduzeće sa stranim ulogom može stranu valutu držati na deviznom računu kod ovlašćene banke i tim sredstvima slobodno raspolagati.\nPravo na vođenje poslovnih knjiga\nPreduzeće sa stranim ulogom, pored obaveze vođenja poslovnih knjiga i sačinjavanja finansijskih izveštaja u skladu sa domaćim propisima, ima pravo vođenja poslovnih knjiga i sačinjavanja finansijskih izveštaja u skladu sa međunarodno prihvaćenim računovodstvenim i revizorskim standardima.\nStrani ulagač može, slobodno i bez odlaganja, u konvertibilnoj valuti, transferisati u inostranstvo sva finansijska i druga sredstva u vezi sa stranim ulaganjima, a posebno:\n1) dobit ostvarenu po osnovu stranog ulaganja (profit, dividende i dr.);\n2) imovinu koja mu pripadne posle prestanka preduzeća sa stranim ulogom, odnosno na osnovu prestanka ugovora o ulaganju;\n3) iznose dobijene od prodaje akcija ili udela sa stranim ulogom;\n4) iznose dobijene po osnovu smanjenja osnovnog kapitala preduzeća sa stranim ulogom;\n5) dopunske uplate;\n6) naknade iz člana 9. ovog zakona.\nTransfer finansijskih i drugih sredstava iz stava 1. ovog člana može se izvršiti po izmirenju obaveze plaćanja poreza na dobit preduzeća, poreza na dividende i drugih zakonom propisanih obaveza po osnovu javnih prihoda, vezanih za iznos koji se transferiše.\nIznosi iz stava 1. tačka 4) mogu se transferisati samo ako je državi predhodno uplaćen carinski dug za deo opreme uvezene bez carine koji nakon smanjenja osnovnog kapitala preduzeća ostane nepokriven stranim ulogom.\nNa strana ulaganja na teritoriji Jugoslavije primenjuje se jugoslovensko pravo.\nUkoliko međunarodni ili bilateralni sporazum čije su članice država stranog ulagača i Jugoslavija predviđa tretman koji je za stranog ulagača ili njegovo ulaganje povoljniji od tretmana predviđenog ovim zakonom, primenjuje se tretman predviđen takvim sporazumom.\nIII PODSTICAJI STRANIH ULAGAČA\nUvoz stvari koje predstavljaju ulog stranog ulagača je slobodan, pod uslovom da zadovoljava propise koji regulišu zaštitu životne sredine.\nStrani ulagač i preduzeće sa stranim ulogom uživaju poreske i carinske olakšice u skladu sa zakonom.\nUvoz opreme po osnovu uloga stranog ulagača, osim putničkih motornih vozila i automata za zabavu i igre na sreću, oslobođen je od plaćanja carina i drugih uvoznih dažbina.\nPravo iz stava 1. ovog člana može se koristiti u skladu sa utvrđenom dinamikom ulaganja, do konačne izgradnje objekata, odnosno otpočinjanja delatnosti u koju se vrši ulaganje, a ukoliko se ulaganje vrši po osnovu reinvestiranja dobiti – za sve vreme važenja ugovora, odnosno odluke.\nCarinsko oslobođenje iz stava 1. ovog člana može koristiti i preduzeće sa stranim ulogom do visine učešća stranog ulagača u kapitalu preduzeća utvrđenog na osnovu čl. 19. i 26. Zakona o računovodstvu i reviziji, osim novčanog dela osnovnog kapitala preduzeća, u roku od dve godine od dana registracije stranog ulaganja.\nSporovi koji proističu iz stranih ulaganja mogu biti rešavani pred nadležnim sudovima Jugoslavije ili pred ugovorenom domaćom ili inostranom međunarodnom arbitražom\nV POSEBNA PRAVILA\nStrani ulagač, u obavljanju delatnosti, dužan je uvek da postupa u skladu sa propisima koji regulišu zaštitu životne sredine.\nPravo manjinskog učešća u posebnim oblastima i područjima\nStrani ulagač ne može, sam ili sa drugim stranim ulagačem, osnovati preduzeće u Saveznoj Republici Jugoslaviji u oblasti proizvodnje oružja, kao ni na području koje je u skladu sa zakonom određeno kao zabranjena zona.\nU oblastima i područjima iz stava 1. ovog člana strani ulagač može osnovati preduzeće sa domaćim pravnim subjektom ili ulagati u preduzeće, s tim što ne može steći pravo većinskog učešća u upravljanju tim preduzećem.\nU slučaju iz stava 2. ovog člana, strani ulagač dužan je da, za učešće u osnivanju preduzeća, odnosno za ulaganje u preduzeće, pribavi saglasnost saveznog organa nadležnog za poslove odbrane.\nU postupku za davanje saglasnosti, organ iz stava 3. ovog člana naročito ocenjuje kvalitet, vrstu i obim stranog ulaganja.\nOrgan iz stava 3. ovog člana dužan je da, u roku od 30 dana od dana prijema zahteva, odluči o zahtevu. Ukoliko se u ovom roku ne odluči o zahtevu, smatraće se da je saglasnost data.\nU slučaju odbijanja davanja saglasnosti, organ iz stava 3. ovog člana dužan je o tome doneti obrazloženo rešenje.\nProtiv rešenja iz stava 6. ovog člana može se izjaviti žalba Saveznoj vladi u roku od 15 dana od dana dostavljanja rešenja.\nProtiv konačnog rešenja iz stava 6. ovog člana ne može se voditi upravni spor.\nStrano fizičko i pravno lice, u svojstvu stranog ulagača, može sticati svojinu na nepokretnostima u skladu sa zakonom.\nVI REGISTRACIJA I EVIDENCIJA STRANIH ULAGANJA\nStrana ulaganja u smislu člana 3. registruju se u nadležnom sudu u skladu sa zakonom koji reguliše položaj privrednih društava.\nRegistracija stranog ulaganja u druge oblike organizovanja za obavljanje delatnosti radi sticanja dobiti vrši se u skladu sa zakonima koji regulišu njihov položaj.\nStrani ulagač, u oblastima i područjima predviđenim članom 19, mora pribaviti saglasnost u smislu st. 3. i 5. tog člana radi registracije stranog ulaganja u nadležnom sudu.\nRegistarski sud, po službenoj dužnosti, obaveštava savezni organ nadležan za ekonomske odnose sa inostranstvom o izvršenoj registraciji stranih ulaganja, radi evidencije.\nOrgan iz stava 1. ovog člana dostavlja registarskom sudu, za svaku kalendarsku godinu unapred, spisak država sa kojima ne postoji uzajamnost.\nDanom stupanja na snagu ovog zakona prestaje da važi Zakon o stranim ulaganjima („Službeni list SRJ“, br. 79/94 i 29/96)


U RS među zaposlenima i 90-godišnjaci – Majevica Online\nU RS među zaposlenima i 90-godišnjaci\n25. Novembra 2014. 23:03\nU Republici Srpskoj se među zaposlenima nalazi 219 osoba sa navršenih 65 godina života, a među njima čak i stariji od 80 godina, saopšteno je danas iz Fonda za penzijsko i invalidsko osiguranje (PIO).\nPo jedan osiguranik u devetoj deceniji života registrovan je u Istočnom Sarajevu, Banjoj Luci, Mrkonjić Gradu i Modriči, a uglavnom se radi o specifičnim zanimanjima inženjerske, medicinske i pravne struke koji su neophodni poslodavcima za osiguranje licence za rad firme.\nSVJETSKI PUTNIK IZ LOPARA: Obišao 75 zemalja, plovio na 11 mora, Mongolija mu ostala u posebnom sjećanju\nSelo na Majevici istovremeno u oba entiteta – Entitetska linija im ipak ne komplikuje život (VIDEO)\nPrema evidenciji Fonda PIO Republike Srpske, među zaposlenima koji su navršili godine za penzionisanje ima i osoba sa raznim zanimanjima koji, iako u poznim godinama, nemaju dovoljno penzijskog staža za ostvarivanje prava na penziju.\nU Jedinstvenom registracionom sistemu Fonda PIO i Poreske uprave registrovano je 219 aktivnih osiguranika sa navršenih 65 godina života koji su na dan prijave na osiguranje imali najmanje 65 godina života, a najčešće su istovremeno i korisnici prava na penziju.\nStupanjem na snagu važećeg Zakona o PIO, u januaru 2012. godine, takvih je bilo evidentirano 334 korisnika penzije, koji su istovremeno imali i status osiguranika.\nU saopštenju Fonda se podsjeća da je zakonom bilo propisano da se korisniku prava na penziju koji stupi u osiguranje vrši obustava isplate penzije, što se dosljedno poštovano do odluke Ustavnog suda Republike Srpske u novembru 2013. godine, kojom je utvrđeno da član 141 nije u saglasnosti sa Ustavom RS.\nU praksi je to značilo da za korisnike samostalne penzije, starosne i invalidske, sa aspekta Zakona o PIO, nema prepreke da budu i u osiguranju, a da im se pri tome ne vrši obustava isplata penzije, kao što je bilo do donošenja te odluke.\n“Ova odluka tumači se različito, od osporavanja do odobravanja, ali riječ je o odluci Ustavnog suda koja se mora poštovati i primjenjivati, što isključuje dilemu”, ističu u Fondu.\nZakonom o radu propisano je da ugovor o radu prestaje sa navršenih 65 godina života, osim za zaposlene u visokom obrazovanju i višim sudskim instancama, gdje je posebnim zakonima propisano da rad traje do navršenih 68, odnosno 70 godina života.\nIz Fonda podsjećaju da su u RS u neskladu Zakon o PIO i Zakon o radu, koji dugo nije imao nikakvih izmjena i dopuna, i ocjenjuju da će ovakve i slične dileme trajati sve dok se ova dva zakona ne usklade.\n“Do tada će se pojavljivati slučajevi da osiguranici stariji od 65 godina, kad nemaju dovoljno staža za penziju, podnose zahtjeve za ocjenu radne sposobnosti nastojeći da tako ostvare invalidsku penziju, a to bi značilo da se u takvim okolnostima isplaćuje najniža penzija i za staž daleko manji od potrebnih 15 godina”, navodi se u saopštenju.\nU Fondu PIO ukazuju da to u praksi relativizuje propis i odredbu da se starosna penzija u pravilu ostvaruje sa 65 godina života i najmanje 15 godina staža osiguranja, potom sa 60 godina života i 40 godina penzijskog staža i za ženu sa 58 godina života i 35 godina staža osiguranja, a za invalidsku penziju sa najmanje pet godina staža osiguranja ili 10 godina penzijskog staža.\n“No, i pored precizno definisanih uslova za ostvarivanje prava na penziju, pojedinci nastoje da koriste nesklad ova dva zakona i na mala vrata ostvare pravo koje im ne pripada”, zaključuje se u saopštenju Fonda PIO RS.\n28. Aprila 2021. 22:39\n20. Marta 2021. 11:25\nUGLJEVIK: Usvojen rebalans budžeta


PROGRAM ZAPOŠLJAVANJA U KS: NA BIROU OSTAJE JOŠ OSAM DOKTORA MEDICINE | Hayat.ba\nProgramom o izmjeni i dopuni Programa mjera za podsticaj zapošljavanja i održavanja više stope zaposlenosti u Kantonu Sarajevu, koji je nedavno usvojila aktuelna Vlada, omogućeno je zapošljavanje doktora medicine, koji su diplomirali nakon objavljivanja javnog poziva. Stoga su danas javne ustanove Služba za zapošljavanje KS i Dom zdravlja KS potpisale ugovor o zapošljavanju doktora, kojim je posao dobilo 32 ljudi, javlja Anadolu Agency.\nSarajevo, BiH - 09. oktobar 2019: Programom o izmjeni i dopuni Programa mjera za podsticaj zapošljavanja i održavanja više stope zaposlenosti u Kantonu Sarajevu, koji je nedavno usvojila aktuelna Vlada, omogućeno je zapošljavanje doktora medicine, koji su diplomirali nakon objavljivanja javnog poziva. Stoga su danas javne ustanove Služba za zapošljavanje KS i Dom zdravlja KS potpisale ugovor o zapošljavanju doktora, kojim je posao dobilo 32 ljudi. ( Samir Yordamoviç - Anadolu Agency )\nTo znači da će 32 doktora medicine za koji dan zasnovati radni odnos u Domovima zdravlja. Oni neće otići u Dom zdravlja samo na radnu obavezu, već će Služba za zapošljavanje za svakoga izdvojiti po 1.300 maraka za sufinansiranje dijela plate, poreza i doprinosa. Ovo zaposlenje trajaće 12 mjeseci“, kazao je Pećanac i dodao:\nDoktori medicine nam itekako trebaju, ovaj kadar nam itekako treba i stvarno smo relavitno brzo završili ovaj dio posla i šaljemo ove ljude na prvo zaposlenje. Ukupno je 39 doktora, već je prije mjesec i po dana sedam uposleno u Domovima zdravlja. Prošle i ove godine zaposleno je ukupno 38 doktora medicine, od toga 16 u Domovima zdravlja. Sada upošljavamo 32 doktora medicine. Stvarno smo napravili dobar posao i nećemo stati na ovome.“\nSarajevo, BiH – 09. oktobar 2019: Programom o izmjeni i dopuni Programa mjera za podsticaj zapošljavanja i održavanja više stope zaposlenosti u Kantonu Sarajevu, koji je nedavno usvojila aktuelna Vlada, omogućeno je zapošljavanje doktora medicine, koji su diplomirali nakon objavljivanja javnog poziva. Stoga su danas javne ustanove Služba za zapošljavanje KS i Dom zdravlja KS potpisale ugovor o zapošljavanju doktora, kojim je posao dobilo 32 ljudi. ( Samir Yordamoviç – Anadolu Agency )\nOvaj način finansiranja prvog zaposlenja ili podrške od strane Službe za zapošljavanje omogućava ovim mladim liječnicima da uđu u zdravstveni sistem. Da se upoznaju s njim i da pređu u drugu fazu zapošljavanja putem konkursnih procedura shodno potrebama u Domovima zdravlja i drugim zdravstvenim ustanovama. Ovo je prva prilika da svoje znanje, kompetencije i vještine koje su sticali šestogodišnjim studiranjem pokažu i dokažu građanima – kazala je Softić.\nOni će imati svoja mentorstva, to su vrsni studenti, koji treba što prije da se suoče sa svojim poslom na način da im to bude lagodno, da starije kolege učine jednom dobrodošlicom i ugodnom atmosferom na radnom mjestu. Nakon toga ide period nadgledanja njihovog posla u trajanju od tri mjeseca, tako da ćemo ih uvesti u posao. A, onda naći načina da ih i dugoročnije zaposlimo u istoj ustanovi kako bi ih pripremali za specijalizacije – istakao je Kulić.\nOvdje su u pitanju deficitarni kadrovi, mnogo doktora, nažalost, napušta našu zemlju, idu vani prema bolje plaćenim poslovima i ovo je jedan od načina kako da se borimo sa tim problemom. Ono što me naročito raduje da prema evidenciji, koju sam zadnji put gledao, nakon ovog programa samo osam doktora će ostati na evidenciji, što pokazuje da smo uspjeli uvući u sistem sve ljude koji su se školovali, veoma vrijedno i seriozno radili na svom obrazovanju – naglasio je Garibija.\nPo ovom sistemu kako se sada radi nažalost to nije moguće. Zbog toga imamo ovu vrlo intenzivu saradnju da kreiramo nove procedure, kako bi smo odmah povlačili sredstva i zapošljavali ljude za koje imamo novac – zaključio je Garibija.


M. P. 1. jula 2019. 08:51\nAmerički senat odobrio je da se Pentagonu izdvoji 750 milijardi dolara za izgradnju nove strateške vojne luke na Arktiku sa ciljem da se pruži otpor Rusiji u tom regionu, saopštava portal „Hajs“, a prenosi zvanični medijski servis ruskog Ministarstva odbrane „Zvezda“.\nStarteški položaj Arktika, ogromne količine rude i minerala, a ne treba zanemariti da Severni ledeni okean predstavlja jednu od najkraćih trgovinskih ruta, čini Arktik veoma interesantom lokacijom za mnoge zemlje.\nMeđutim, ocenjuje portal, suprotstaviti se Rusiji tek tako neće biti moguće, jer SAD trenutno ima samo jedan ledolomac koji je u funkciji, dok ih Rusija ima na desetine.\nUpravo je zato Vašington već i potrošio oko 750 miliona dolara na razvoj i izgradnju novih ledolomaca, a u planu je da se naprave još dva takva broda.\nPortal podseća i da je u maju ove godine savetnik predsednika SAD za nacionalnu bezbednost Džon Bolton rekao da je neophodno zagospodariti Arktikom kako bi se smanjio uticaj Rusije i Kine u tom regionu.\nStoga i postoji opastnost, dodaje portal, da će Arktik postati glavni razlog novih konflikta u 21. veku.\nDeo zemlje potpuno nestao: Na Arktiku otkriveno novo ostrvo\nRuski naučnici ZATEČENI prizorom iz dubina Istočnosibirskog mora


Drašković: SRS protivnik decentralizacije Srbije | Autonomija\nDrašković: SRS protivnik decentralizacije Srbije\nLider Srpskog pokreta obnove (SPO) Vuk Drašković optužio je danas Srpsku radikalnu stranku (SRS) da je najveći pr…\nLider Srpskog pokreta obnove (SPO) Vuk Drašković optužio je danas Srpsku radikalnu stranku (SRS) da je najveći protivnik decentralizacije Srbije. Drašković je na konferenciji za novinare u Novom Šdu rekao da koncept državnog uređenja koji zastupaju radikali ne postoji nigde u Evropi, osim, kako je naveo, u Belorusiji.\nOn je izrazio žaljenje što se koalicija Demokratske stranke Srbije (DSS) i Nove Srbije (NS), koja je nekada bila proevropska, sada „preudala“ za SRS.\n„Svadba treba da bude održana 12. maja, ali ja verujem da venčanja neće biti zbog ogromnog broja ljudi koji su svesni da bi glasanje za SRS i koaliciju DŠ-NS značilo sunovrat u devedesete“, kazao je Drašković.\nPrema njegovim rečima, Srbija mora da se decentralizuje, da se podeli na regione i podregione i da se formira daleko veći broj opština kako bi država mogla ravnomerno da se razvija.\nDrašković je rekao da se danas tri četvrtine finansija u zemlji obrće u beogradskom krugu dvojke, a da beogradska opština Savski venac ima 30 puta veći dohodak po glavi stanovnika nego neke opštine južno od Beograda. On je poručio da Vojvodina mora da bude evropska funkcionalna regija i da ima na evropski način definisana ovlašćenja.\nPrema njegovim rečima, ako Srbija potpiše sa EU Sporazum o stabilizaciji i pridruživanju, u naredne tri do četri godine pomoću sredstava iz predpristupnih fondova EU zaposliće se 200.000 ljudi.\nOn je pozvao birače u Novom Sadu da na lokalnim izborima glasaju za koaliciju SPO-a i Lige socijaldemokrata Vojvodine, kako bi lider LSV Nenad Čanak postao gradonačelnik Novog Sada jer je on najbolja osoba za tu funkciju.\nMIROSLAV ILIĆ: Testovi, a ne policija (+14 rating, 18 votes)


DOGOVOR MINISTARSTVA I MTEL-a: 15 gigabajta mjesečno studentima i srednjoškolcima bez interneta | Glas Banja Luke - Nezavisni online magazin\nDOGOVOR MINISTARSTVA I MTEL-a: 15 gigabajta mjesečno studentima i srednjoškolcima bez interneta\nMinistarstvo za naučnotehnološki razvoj, visoko obrazovanje i informaciono društvo i Ministarstvo prosvjete i kulture Republike Srpske dostaviće informacije o srednjoškolcima i studentima koji nemaju pristup internetu i kompanija “M:tel” će im dodijeliti bonus od 15 gigabajta /GB/ saobraćaja mjesečno, bez naknade, do kraja školske godine.\nOvo je dogovoreno na današnjem sastanku ministra za naučnotehnološki razvoj, visoko obrazovanje i informaciono društvo Republike Srpske Srđana Rajčevića sa generalnim direktorom “M:tela” Markom Lopičićem i saradnicima, kako bi se u situaciji borbe sa epidemijom virusa korona obezbijedili internet za sve u obrazovnom sistemu.\nNa sastanku, kojem su prisustvovali i izvršni direktor za tehniku Miodrag Vojinović i izvršni direktor za marketing i prodaju Radmila Bojanić, zaključeno je da je u ovom trenutku važno pružiti mogućnost svim učenicima i studentima pristup internetu, kako bi se obrazovni proces u vanrednoj situaciji mogao sprovoditi.\n“S tim u vezi, svim korisnicima mobilne telefonije `M:tel` će omogućiti besplatan pristup sajtu www.rtrs.tv kako bi učenici osnovnih škola mogli pratiti nastavu i gledati ponovno sadržaj koji su eventualno propustili”, navodi se u saopštenju iz Ministarstva za naučnotehnološki razvoj, visoko obrazovanje i informaciono društvo Srpske.\nU saopštenju se navodi da će kompanija “M:tel” i svim univerzitetskim kliničkim centrima, te svim domovima zdravlja i bolnicama u Republici Srpskoj, Institutu za javno zdravstvo i Republičkoj upravi za inspekcijske poslove Republike Srpske, duplo povećati pristup internetu, tamo gdje to tehnički uslovi dozvoljavaju.\nOva odluka, kako se navodi u saopštenju, odnosi se i na sva zavisna društva kompanije “M:tel”, odnosno i na korisnike “M:tela”, “Blicneta”, “Telrad Neta” i “Elta-kabela”.\n“Ministarstvo za naučnotehnološki razvoj, visoko obrazovanje i informaciono društvo će i u narednom periodu komunicirati sa kompanijom M:tel, kao i sa svim ostalim privrednim subjektima koji u ovom trenutku mogu da doprinesu i pomognu oblasti obrazovanja u vanrednim uslovima”, navodi se u saopštenju ovog ministarstva.\nPrethodni članakRED VOŽNJE DO UKC I “ZOTOVIĆA” Od sutra samo tri linije javnog prevoza u Banjaluci\nNaredni članakElektrokrajina: Građani sami trebaju očitati potrošnju struje


U Minhenu je jutros potpisano Pismo o namerama za obnovu železničkog saobraćaja između Beograda i Prištine, u prisustvu predsednika Srbije Aleksandra Vučića, specijalnog izaslanika predsednika SAD Ričarda Grenela i predsednika kosovskih privremenih institucija Hašima Tačija.\nU ime Beograda Pismo je potpisao direktor Kancelarije za KiM Marko Đurić, a dokument je potpisan u okviru Minhenske bezbednosne konferencije.\nSREBRNO JEZERO POSTAJE LUKSUZNO ODMARALIŠTE U planu gradnja hotela visoke kategorije, vila, bazena\nĐurić je rekao da će od uvođenja linije nesumnjivu korist imati srpska privreda, ali i Srbi koji žive na Kosmetu.\n"Kada se pismo o namerama realizuje, posle više od dve decenije ponovo će voz ići od Beograda do Prištine sa srpskom robom, nadamo se uskoro kada takse /na robu iz centralne Srbije koje je uvela Priština/ budu ukinute", rekao je Đurić za RTS.\nPismo o namerama za obnovu aviosaobraćaja između Beograda i Pritine potpisano je 20. januara u Berlinu.\nŽeleznička linija Beograd Priština\nSVE IZVESNIJA AVIO-LINIJA BEOGRAD-PRIŠTINA Čadež: "Veliki korak za privrednike"


Objavljeno: 19:45, 6. Aprila 2015.\nTREBINJE, Preduzeće “Elektroprivreda Republike Srpske” saopštilo je danas da je cijena električne energije za domaćinstva u Republici Srpskoj u prosjeku manja od 15 do 67 odsto u odnosu na zemlje okruženja.\nPortparol “Elektroprivrede Republike Srpske” Predrag Škoro navodi da je prosječna cijena električne energije za domaćinstva samo u Srbiji manja za oko pet odsto nego u Srpskoj, dok je u ostalim elektroprivredama veća i to u “Elektroprivredi BiH” za 15 odsto, “Elektroprivredi Hrvatske zajednice Herceg Bosne” za 23 odsto, Crnoj Gori za 40 odsto i Hrvatskoj za 67 odsto.\n“Zanemarena je činjenica postojanja blok tarifa za kategoriju domaćinstva u Srbiji, gdje kupci sa manjom potrošnjom, poput razmatranih, imaju i najniže cijene”, istakao je Škoro.\nOn je dodao da je zbog korištenja nereprezentativnog uzorka izvedena pogrešna prosječna cijena električne energije od 16,65 feninga po kilovat-času sa PDV-om, dok je ova cijena po zvaničnom izvještaju “Elektroprivrede Republike Srpske” za 2014. godinu 14,64 feninga po kilovat-času sa PDV-om.\nŠkoro je istakao da su informacije o odnosima cijena, koje je saopštila predsjednik Vlade Republike Srpske Željka Cvijanović tačni i da su zasnovani na analizama koje je izvršila “Elektroprivreda Republike Srpske”.\n“One su zasnovane na sveobuhvatnoj analizi ukupne potrošnje po svim tarifnim elementima na godišnjem nivou i obuhvataju aktivnu električnu energiju, obračunsku snagu i reaktivnu energiju”, rekao je Škoro.\nOn je dodao da se primjenom propisanih tarifnih stavova za svaku od elektroprivreda u okruženju na godišnju potrošnju kupaca u Republici Srpskoj izvode prosječne cijene na bazi kojih “Elektroprivreda Republike Srpske” vrši analizu relativnih odnosa cijena. Srna


Odluka o uslovima i načinu obavljanja platnog prometa sa inostranstvom\nVi ste ovde: Overa / PROPISI / DEVIZNI / Odluka o uslovima i načinu obavljanja platnog prometa sa inostranstvom...\nu DEVIZNI /\nSl. glasnik RS br. 24/2007, 31/2007, 38/2010\n1. Ovom odlukom uređuju se uslovi i način obavljanja plaćanja, naplaćivanja i prenosa po tekućim i kapitalnim poslovima u devizama i u dinarima.\n2. Plaćanja, naplaćivanja i prenosi iz tačke 1. ove odluke vrše se preko računa banke koja ima ovlašćenje Narodne banke Srbije za obavljanje poslova platnog prometa i kreditnih poslova sa inostranstvom (u daljem tekstu: banka) i preko računa strane banke kod banke u Republici Srbiji, na način koji je utvrđen ovom odlukom i uputstvom iz tačke 15. te odluke.\n3. Plaćanja, naplaćivanja i prenosi iz tačke 1. ove odluke vrše se nalozima platnog prometa sa inostranstvom.\nObavezne elemente naloga iz stava 1. ove tačke, Narodna banka Srbije propisuje uputstvom iz tačke 15. ove odluke.\n4.Bankaje obavezna da rezidenta navedenog u nalogu dobijenom od strane banke (u daljem tekstu: korisnik naplate) obavesti o naplati istog dana, a najkasnije narednog radnog dana od dana prijema pokrića za izvršenje tog naloga.\nKorisnik naplate je obavezan da, istog ili narednog radnog dana od dana prijema obaveštenja iz stava 1. ove tačke, banci dostavi podatke neophodne za izvršenje isplate po naplati iz tog stava i da priloži dokument ako je on propisan kao uslov izvršenja isplate.\nObaveze iz st. 1. i 2. ove tačke izvršavaju se istog dana ako su se uslovi za to stekli do 10.00 časova tog dana, ili narednog radnog dana ako su se ovi uslovi stekli posle tog vremena.\n5. Naplata iz tačke 4. stav 1. ove odluke vrši se tako što se račun korisnika naplate odobrava u valuti naplate, i to istog ili narednog radnog dana od dana prijema podataka iz stava 2. ove tačke.\nU slučaju da je korisnik naplate fizičko lice, banka može, na zahtev tog lica, isplatu izvršiti u gotovom novcu.\nObaveze iz stava 2. ove tačke izvršavaju se u roku iz tačke 4. stav 3. ove odluke.\nKorisnik naplate koji istovremeno nije rezident čija je roba ili usluga izvezena – obavezan je da banci, radi izvršenja isplate po naplati, podnese i zahtev za odobrenje računa ovog rezidenta.\n6. Ako banci nisu dostavljeni podaci neophodni za izvršenje odobrenja računa korisnika naplate u roku iz tačke 5. ove odluke – banka odobrava račun obaveza za neizvršene isplate po naplatama iz inostranstva.\n7. Plaćanje prema inostranstvu, odnosno prenos inostranstvu banka može izvršiti samo ako su dozvoljeni Zakonom o deviznom poslovanju.\n8. Za plaćanje prema inostranstvu, rezident (u daljem tekstu: nalogodavac) podnosi banci nalog za plaćanje, koji sadrži podatke propisane uputstvom iz tačke 15. ove odluke i za koji je u banci obezbeđeno pokriće.\nNalogodavac je obavezan da, uz nalog iz stava 1. ove tačke, banci dostavi dokument po kome se vrši plaćanje, u skladu s propisima.\nNalogodavac je obavezan da dokument iz stava 2. ove tačke čuva za sopstvene potrebe i za potrebe nadležnih kontrolnih organa, a kopiju tog dokumenta zadržava banka.\nIzuzetno od stava 2. ove tačke, ako drugim propisom nije predviđeno da se uz nalog za plaćanje podnosi određena dokumentacija – banka i nalogodavac mogu pismeno ugovoriti da nalagodavac nije obavezan da uz nalog iz stava 1. te tačke banci dostavi dokument po kome se vrši plaćanje, kojim se dokazuje obaveza plaćanja i određuje osnov plaćanja.\nNalogodavac koji je s bankom zaključio ugovor u skladu sa stavom 4. ove tačke obavezan je da dokument po kome se vrši plaćanje prema inostranstvu, kojim se dokazuje obaveza plaćanja i određuje osnov plaćanja čuva deset godina od dana kad je izvršeno plaćanje – u izvornom obliku ili u obliku pogodnom za dokazivanje, kao i da taj dokument dâ na uvid na zahtev banke ili organa nadležnih za kontrolu deviznog poslovanja.\nBankai nalogodavac su dužni da nalog za plaćanje prema inostranstvu čuvaju deset godina od dana kad je izvršeno plaćanje prema inostranstvu – u izvornom obliku ili u obliku pogodnom za dokazivanje.\nBankaje obavezna da, na osnovu naloga primljenog u skladu sa st. 1. i 2. ove tačke, izvrši plaćanje prema inostranstvu u roku koji je dogovoren s nalogodavcem.\n9.Bankaje obavezna da podneti nalog iz tačke 8. ove odluke primi ili ga vrati nalogodavcu najkasnije narednog radnog dana od kada je podnet, kao i da, ako drukčije nije ugovoreno, u tom roku vrati obezbeđeno pokriće.\n10. Na način utvrđen ovom odlukom vrše se i plaćanja, naplaćivanja i prenosi po tekućim i kapitalnim transakcijama po zahtevima, odnosno nalozima nerezidenata.\n11. Odredbe ove odluke odnose se i na plaćanja, naplaćivanja i prenose po tekućim i kapitalnim poslovima koje Narodna banka Srbije vrši za potrebe rezidenata iz člana 2. tačka 1, odredbe pod 6 i 7 Zakona o deviznom poslovanju, kao i za sopstvene potrebe.\n11a Odredbe ove odluke odnose se i na plaćanja, naplaćivanja i prenose po tekućim i kapitalnim poslovima u devizama koje banke obavljaju u skladu s propisima kojima se uređuje međubankarski kliring, a obavljaju se preko računa obavezne devizne rezerve kod Narodne banke Srbije.\n11b. Odredbe ove odluke odnose se i na naplate i plaćanja u efektivnom stranom novcu u skladu s propisom kojim se uređuju plaćanja, naplaćivanja, uplate i isplate koje se mogu vršiti u efektivnom stranom novcu.\n12.Bankaje obavezna da o izvršenim plaćanjima, naplatama i prenosima u smislu ove odluke obezbedi tačne podatke za statistiku, u skladu sa uputstvom iz tačke 15. ove odluke.\n13. Odredbe ove odluke primenjuju se na klirinški način plaćanja i naplaćivanja koji se vrši preko likvidacionih računa Narodne banke Jugoslavije u inostranstvu, i to do konačne realizacije salda na tim računima.\n14. Banke su obavezne da na instrumente platnog prometa koji se koriste za obavljanje plaćanja, naplaćivanja i prenosa u smislu ove odluke – primenjuju međunarodna pravila i standarde iz oblasti bankarstva, odnosno savremene sisteme telekomunikacija, uključujući i SWIFT.\n15. Za sprovođenje ove odluke guverner donosi uputstvo.\n16. Danom stupanja na snagu ove odluke prestaje da važi Odluka o uslovima i načinu plaćanja, naplaćivanja i prenosa po tekućim i kapitalnim poslovima u devizama i u dinarima („Službeni list SRJ“, broj 25/2002).\n17. Ova odluka stupa na snagu narednog dana od dana objavljivanja u „Službenom glasniku RS“.\nSamostalna odredba Odluke o dopuni\nOdluke o uslovima i načinu obavljanja platnog prometa sa inostranstvom\n(„Sl. glasnik RS“, br. 31/2007)\n2. Ova odluka stupa na snagu narednog dana od dana objavljivanja u „Službenom glasniku RS“, a primenjuje se od 1. aprila 2007. godine.\n(„Sl. glasnik RS“, br. 38/2010)\n3. Ova odluka stupa na snagu narednog dana od dana objavljivanja u „Službenom glasniku RS“.\nTags: banka, inostranstvo, isplata, nalogodavac, naplata, platni, promet, rezident\nhttps://www.overa.rs/wp-content/uploads/2012/07/overa_logo4.png 0 0 ljuban https://www.overa.rs/wp-content/uploads/2012/07/overa_logo4.png ljuban2014-05-22 21:51:562014-07-05 21:16:21Odluka o uslovima i načinu obavljanja platnog prometa sa inostranstvom\nPosebne uzanse u prometu robe na malo\nUGOVOR O PRODAJNOM NALOGU - Izvod iz Zakona o obligacionim odnosima\nPDV tretman ugovora o komisionoj kupovini dobara kada se dobra nabave u inostranstvu, uvezu i isporuče kupcu…\nOdluka o uslovima pod kojima i načinu na koji rezidenti mogu držati devize na računu kod banke…\nUgovor o poveravanju špediterskih poslova\nPrigovor na rad banke - Odluka o postupanju davaoca finansijskih usluga po prigovoru korisnika finansijskih usluga i…\nUputstvo za sprovođenje Odluke o uslovima i načinu obavljanja platnog prometa... Pravilnik o prijavi prenosa fizički prenosivih sredstava plaćanja preko državne...


Najmanji i najmoćniji USB flash drive na svetu\nIzvor: B92, 10.Jan.2018, 09:43\nKompanije se svake godine takmiče ko može da „spakuje“ više memorije u što manji prostor. Ovogodišnji pobednik je SanDisk, koji je predstavio minijaturni USB flash drive koji skladišti 1TB memorije!\nProšle godine Kingston je uspeo da uradi nešto još bolje i predstavi 2 terabajta na malo većoj površini od prosečnog USB drajva.\nSanDisk je to uradio na mnogo manjem flešu, tek nešto većem od kovanice, plus je u pitanju najnovija tehnologija USB-C, što >> Pročitaj celu vest na sajtu B92 << znači da može direktno da se ubaci u Android telefon.\nIako je predstavljen samo prototip, a još nije najavljena potencijalna cena i datum lansiranja na tržište, pretpostavlja se da će koštati oko 500 dolara.\nVesti-online.com: Najmanji i najmoćniji USB flash drive na svetu\nOvo je najmanji, a ujedno i najmoćniji USB fleš na svetu trenutno! (FOTO)\nIzvor: BKTV News, 11.Jan.2018, 04:23\nKompanije se svake godine takmiče ko može da „spakuje“ više memorije u što manji prostor. Ovogodišnji pobednik je SanDisk, koji je predstavio minijaturni USB flash drive koji skladišti 1TB memorije!..Prošle godine Kingston je uspeo da uradi nešto još bolje i predstavi 2 terabajta na malo...\nDan pre: 09.Jan.2018\nDan posle: 11.Jan.2018


MOVET, međunarodni projekat, ima za cilj poboljšanje i modernizaciju stručnog obrazovanja u balkanskim zemljama, među kojima je i Crna Gora.\nSrednja stručna škola- Pljevlja je jedina obrazovna ustanova iz Crne Gore koja učestvuje u ovom trogodišnjem projektu. U želji da se ojačaju veze između tržišta rada, srednjeg stručnog obrazovanja, ali i da se usavrše stručne sposobnosti učenika i predavača, MOVET organizuje brojne vebinare, radionice i posjete centrima stručnog obrazovanja u inostranstvu. „Zahvaljujući ovom projektu, finansiranog od strane EU, našoj školi se pruža prilika da jedan broj svojih učenika i predavača pošalje na praktično usavršavanje u inostranstvo“, navode iz SSŠ.\nU sklopu aktivnosti koje su predviđene projektom, nakon Venecije, ovoga puta Grčka je bila zemlja domaćin predstavnicima naše škole, pomoćniku direktora Jeleni Drobnjak, profesorici Vidi Milić i stručnom saradniku Aleksandri Debeljević.\nPetodnevni boravak u Atini, od 23. do 27. maja je prilika da svi učesnici u ovom projektu (NVO, agencije, škole za obrazovanje odraslih, srednje stručne škole) razmjene svoja iskustva, dođu do novih ideja i prevaziđu poteškoće na koje se nailazi u realizaciji ovog projekta. Svrha radionice koja se održava u Atini je da osnaži međunarodnu saradnju između obrazovnih ustanova, poslovnih partnera i organizacija civilnog društva.\nPeriod njegove realizacije je od početka 2021. do sredine 2024. godine. Organizacije koje pružaju stručno obrazovanje i obuke imaju za cilj osnaživanje iz partnera iz zemalja Zapadnog Balkana. Projektom rukovodi ENAIP, italijanska mreža koja pruža usluge stručnih obuka, ali i povezivanja polaznika obuka i poslodavaca.\nUčesnici projekta MOVET u Atini


Srpsko-švedska gejming kompanija Sozap jedan je od stanara novog Naučno-tehnološkog parka (NTP) u Nišu, odnosno, kako kažu, još su u procesu useljenja. Ipak, primećuju da je u pitanju verovatno najbolje opremljena zgrada u ovom delu Srbije i da je podrška pružena kako mladim i inovativnim kompanijama, tako i onima koji su zabeležili neke rezultate i na domaćem i na inostranom tržištu.\n- Mislim da je najveća prednost ovakvih tehnoloških parkova saradnja i konsultacije firmi između sebe, jer će u NTP zaista biti majstora svojih zanata. U okolini naučno tehnološkog parka se nalaze nekoliko tehnoloških fakulteta i srednjih škola, tako da verujem da će se i razviti međusobna saradnja sa ovim ustanovama - kaže za eKapiju Marko Dimitrijević.\nMnogi će Sozap prepoznati po velikom uspehom koji su ostvarili sa igrom Armed Heist, čiji je cilj da se uspešno izvede pljačka za koju mora da se odabere pravo oružje, pancir, maska. Naime, zabeleženo je više od 10 miliona preuzimanja.\nMarko nam je rekao da nema posebne "tajne", nego da je u pitanju dobro postavljen sistem kojeg se svaki radnik u Sozap-u pridržava i vizija koju dele svi, od direktora kompanije do momaka koji su ovde tek nekoliko meseci.\n- Na igri smo radili godinama i iskren da budem nismo ni pomišljali na neuspeh, tako da smo dobili ono za šta smo se pripremali. Uspeh je takođe relativna stvar. Za neke kompanije, 11 miliona igrača je neki prosek, možda i ispod toga, ali za Sozap, kao mladu kompaniju, koja je napravila ovakav rezultat sa svojom prvom igrom, ovaj broj je odličan - ističe.\n- Ne bih ništa još da prognoziram, tržište će samo da odredi. Ono što je bitno da je na ovoj igri radio naš najmlađi tim developera iz Niša, ali smo uprkos tome veoma zadovoljni kvalitetom njihovog proizvoda. Ideja za video igre ima dovoljno, konstantno širimo tim i nadamo da da ce svaka naredna biti jos uspešnija od Armed Heist-a - kaže Dimitrijević.\nKada je reč o gejming industriji u Srbiji, sagovornik eKapije kaže da iz godine u godinu beleži sve veći rast, te da mu je drago da se sve više mladih upušta u gejming vode.\n- SGA (Serbian Games Association) je okupila skoro sve gejming kompanije u Srbiji, i najaktivnije utiče na ovu industriju organizacijom raznih događaja. Mi iz Sozap-a takođe aktivno učestvujemo u zajednici naročito u Nišu i nadamo se da ce niška gejming scena uskoro moći da parira novosadskoj i beogradskoj. Gejming kompanije u Srbiji ne bi trebalo da jedna drugoj predstavljaju konkurenciju, jer nam je tržište bukvalno ceo svet, tako da sam mišljenja da treba da sarađujemo i da delimo iskustva, jer samo tako možemo biti konkurentni svetskoj gejming sceni - zaključuje Marko Dimitrijević.\nHttpool ekskluzivni zastupnik Spotify-a za oglasna rešenja za region 20.10.2020.


Iz MALComa za BiznisInfo otkrili detalje o objektu na mjestu Hotela Pošta - Biznis Info\nIz kompanije MALCom za BiznisInfo ekskluzivno su komentarisali izgradnju objekta na lokaciji hotela Pošta u Sarajevu, prekoputa Narodnog pozorišta. Također su nam ekskluzivno ustupili fotografiju budućeg objekta.\nBudući izgled objekta (Foto: MALCom / BiznisInfo)\n– Firma MALCom d.o.o je kupila zgradu bivšeg hotela Pošta prije 15 godina i proteklih godina je pokušavala dobiti potrebne saglasnosti za rekonstrukciju pomenute zgrade. Želja vlasnika zgrade je bila da se zadrži postojeći objekat, da se izvrši sanacija istog i da se objekat dovede u stanje za upotrebu, ali, po Stručnom mišljenju Instituta za materijale i konstrukcije – IMK Sarajevo, zidovi i vertikalni nosivi elementi su pretpjeli znatna oštećenja i postojeća konstrukcija objekta ne zadovoljava važeće propise vezane za sigurnost na djelovanje potresa – kazali su za BiznisInfo iz kompanije.\n– Zbog nemogućnosti dovođenja postojećeg objekta u stanje za upotrebu, objekat se godinama ne koristi i njegovo ruševno stanje predstavlja opasnost za sigurnost građana. Iz gore navedenih razloga donešena je odluka o izgradnji novog objekta na lokalitetu postojećeg, pri tome vodeći računa da se ne naruši ambijentialni izgled objekta – kazali su nam iz MALComa.\nPodsjetimo da je informacija koju je prije nekoliko dana objavio BiznisInfo o gradnji objekta na ovoj lokaciji izazvala mnogo pažnje u javnosti.


Održan peti aero-miting u Boru – NovostiDana.rs\nOdržan peti aero-miting u Boru\nBulatović: Vazduhoplovni savez Srbije obuhvata 70 klubova od kojih je stalno aktivno 55\nBulatović o aero klubu Bor\nAero klub Bor organizovao je i ove godine aero-miting na kome su učestvovali politi, padobranci i avio modelari iz više od dvadest srpskih klubova.\nBOR – Aero klub Bor organizovao je i ove godine aero-miting na kome su učestvovali politi, padobranci i avio modelari iz više od dvadest srpskih klubova.\nPeti aero-miting u Boru prošao je bez problema, a publika je imala priliku da vidi veštine pilota sportskih aviona, padobrance i zmajeve, a posebna atrakcija bili su modeli aviona koji su prikazani na izložbi.\nBorski aerodrom je jedan od 22 sportska aerodroma u Srbiji na kome je moguće organizovati ovakve manifestacije.\n„Vazduhoplovni savez Srbije obuhvata 70 klubova od kojih je stalno aktivno 55. Mi se trudimo da stvorimo što bolje uslove za razvoj sportskog vazduhoplovstva i u tome imamo veliku podršku Ministarstva za omladinu i sport, jer bez nje ne bi mogli da se izborimo sa pitanjima finansiranja vazduhoplovnog sporta“, rekao je Tanjugu Labud Bulatović, predsednik Vazduhoplovnog saveza Srbije.\nOn dodaje da se zahvaljujući dobroj saradnji sa Ministarstvom omladine i sporta ove godine u Srbiji organizuje 11 državnih i evropskih prvenstava.\n„Aero klub Bor ima značajnu ulogu u radu Vazduhoplovnog saveza, jer ima tradiciju i u njemu se dobro radi, a imaju sve preduslove da se očuva vazduhoplovstvo i unapredi“, naglasio je Bulatović.\nPovređen bračni par u eksploziji bombe u Sićevu


NUNS i NDNV protestovali zbog zastrašivanja i pretnji novinarima na izborima u Pećincima | Nova Ekonomija\nNUNS i NDNV protestovali zbog zastrašivanja i pretnji novinarima na izborima u Pećincima\n25.12.2017. 10:27 Beta 0\nIzbore u Pećincima kontrolisali članovi SNSa\nNezavisno udruženje novinara Srbije (NUNS) i Nezavisno društvo novinara Vojvodine (NDNV) protestovali su danas zato što su pojedini novinari tokom izbora u nedelju u Pećincima bili izloženi zastrašivanju, pretnjama i uvredama, čime su onemogućeni da prate izborni proces koji je, kako navode, sproveden uz brojne incidente.\n"Najoštrije protestujemo zbog toga što su novinarima Agencije Beta i VOICE-a grupe aktivista Srpske napredne stranke koji su juče praktično okupirale ulice Pećinaca – pretili, zastrašivali ih i fotografisali, kao što najoštrije osuđujemo i to što je ekipi televizije N1 onemogućeno da izveštava sa biračkih mesta", naveli su NUNS i NDNV.\nTa udruženja ocenila su da su problemi sa kojima su se suočili novinari deo mnogo većeg problema, odnosno potpuno neregularnih uslova u kojima su izbori sprovedeni, a o čemu, izmedju ostalog, svedoči i jučerašnja odluka Centra za istraživanje, transparentnost i odgovornost (CRTA) da prekine monitoring izbora zbog ugrožavanja bezbednosti posmatrača te organizacije.\nNUNS i NDNV ocenili su da su da su događaji u Pećincima samo još jedna potvrda da "Srbija živi u atmosferi straha i nasilja, za koju su apsolutno zaslužni predstavnici vlasti, vladajuće Srpske napredne stranke i njenih organizovanih nasilničkih grupacija, koji ugrožavaju ne samo medijske slobode i novinare već generalno slobodu izražavanja i demokratske procese, a to je posebno vidljivo na lokalnom nivou".\nNUNS i NDNV ocenili su kao veoma važno da novinari iz većih centara – iz profesionalnih, ali i razloga solidarnosti – izveštavaju o procesima u malim sredinama, gde dolazi do drastičnih gaženja ljudskih prava i brojnih drugih retrogradnih procesa koji se dešavaju u potpunom mraku i svakako nisu vezani samo za izborne procese.


Osnovano Udruženje Crnogoraca Vojvodine | Autonomija\nOsnovano Udruženje Crnogoraca Vojvodine\nOsnovati nacionalni savet Crnogoraca\nUdruženje Crnogoraca Vojvodne osnovano je u Novom Sadu s ciljem očuvanja identiteta i ravnopravnosti Crnogoraca.\nPredsednik inicijativnog odbora, akademik Dragiša Popović rekao je da je Crnogorcima u Srbiji potrebno da osnuju nacionalni savet, koji bi se starao o zaštiti prava te nacionalne manjine. „Crnogoraca je 1981. godine bilo u Srbiji oko 150.000 a po popisu stanovništva Srbije 2012. ih je manje od 40.000. Brojke same govore, te je opravdana inicijativa za osnivanje nacionalnog saveta“, rekao je Popović. Prema njegovim rečima, postojali su i postoje brojni pojednici poreklom iz Crne Gore, koji su dali zavidan doprinos razvoju Vojvodine.\nZa predsednika Skupštine udruženja izabran je primarijus Slobodan Drakić, za potpredsednika bivši dugogodišnji direktor Gimnazije “Jovan Jovanović Zmaj” u Novom Sadu Marko Cicmil, a za predsednika Upravnog odbora imenovan je Veselin Mitrović.\nOsnivanju udruženja prisustvovali su i potpredsednica Skupstine Vojvodine i predsednica Nacionalnog saveta Slovaka Ana Tomanova-Makanova, predstavnici Crne Gore i ambasade te države u Beogradu, predstavnici nacionalnih udruženja Crnogoraca iz Hrvatske, Slovenije i Makedonije.\nAna Tomanova-Makanova je kazala da je Vojvodina dom za sve svoje građane, i za one koji su došli u nju pre 300 godina, i za one koji su došli nedavno. „Treba da je čuvamo i gradimo, jer je ona naša. Treba biti tolerantan, poštovati sebe i druge, kako reče Miroslav Antić: ‘Hajde da budemo, pre svega ljudi'“, poručila je Tomanova-Makanova.


ArtLink festival 2020. u okviru "Kalemegdan summer festivala" - MediaSfera\nArtLink festival 2020. u okviru „Kalemegdan summer festivala“\nArtLink festival će biti održan od 10. do 12. septembra 2020. godine, u partnerstvu sa Beogradskom tvrđavom, na nekoliko lokacija na Kalemegdanu, u okviru „Kalemegdan Summer Festivala“, uz podršku Grada Beograda.\nDva velika koncerta će biti održana u četvrtak, 10. septembra i u petak, 11. septembra 2020. godine, od 19.30 časova, na platou kod spomenika „Pobednik“ na Gornjem gradu Beogradske tvrđave, dok je subota, 12. septembar rezervisana za nastupe muzičara na Muzičkom paviljonu na Kalemegdanu.\n„Koncertima na otvorenom ArtLink festival u svom osmom skraćenom izdanju, u partnerstvu sa Beogradskom tvrđavom, predstavlja regionalni kamerni orkestar mladih umetnika „Kamerata Balkanika“. „Kamerata Balkanika“ će nastupiti obe večeri sa dirigentom Bendžaminom Hemhutsom iz Belgije. Na prvom koncertu će izvesti program posvećen italijanskoj muzici, u saradnji sa Italijanskim institutom za kulturu, izvodeći dela Vivaldija i Morikonea uz mlade soliste.\nPrve večeri nastupa i francuski pijanista Žan Pol Gasparian koji će se predstaviti resitalom sa odabranim delima Šopena, Skrjabina, Bramsa i Rahmanjinova, dok će na drugom koncertu „Kamerata Balkanika“ izvesti Betovenovu Pastoralnu simfoniju, u aranžmanu za gudački ansambl i time dati doprinos globalnoj inicijativi Betoven Pastoralni projekat, sa porukom „Umetnici za prirodu“. Ovu inicijativu i gostujuće umetnike podržali su i Delegacija Evropske Unije u Srbiji i Ambasada Nemačke.“ – istakla je Jovanka Višekruna Janković, umetnički direktor ArtLink festivala.\nBetoven pastoralni projekat\nZvanično je pokrenut u Bonu, na Svetskoj klimatskoj konferenciji UN (COP 23) 15. novembra 2017. godine. Svet će 2020. godine proslaviti 250. godišnjicu rođenja kompozitora Ludviga van Betovena (1770-1827). Betoven je rođen u Bonu, koji danas nije samo grad Betovena, već i grad Ujedinjenih Nacija i sedište Sekretarijata za klimatske promene UN. Umetnici iz celog sveta pozvani su da kroz ovaj projekat razviju i ujedine sopstvene vizije harmoničnog suživota čovečanstva i prirode, izvedbama „njihovog pastorala“, da oblikuju snažnu izjavu o zaštiti životne sredine i održivom razvoju – za bolji svet za milione ljudi.\n„Kamerata Balkanika“, regionalni kamerni orkestar, sastavljen je od mladih umetnika iz regiona Zapadnog Balkana, odabranih na audiciji koji je podržan od Fonda za Zapadni Balkan Odabrani mladi umetnici programe su spremali sa mentorima iz nekoliko Evropskih zemalja i Bendžaminom Hemhutsom, dirigentom iz Belgije.\nPoslednjeg dana festivala, u subotu, 12. septembra 2020, u 12h, predstaviće se ArtLink mladi virtuozi, dok će u večernjim satima nastupiti Zapadno-Balkanski sekstet, koji je deo iste regionalne\nPoštujući mere prevencije i sprečavanja širenja zarazne bolesti COVID 19, publika će moći koncerte da prati i putem lajvstrima preko Art Link youtube kanala. Link za praćenje koncerata će biti dostupan na sajtu www.artlink.rs i sajtovima partnera Delegacije EU, JKP „Beogradska tvrđava“ i Color press grupe.\nPosle koncerata u Beogradu, „Kamerata Balkanika“ će nastupiti 14. septembra 2020. godine, u Tirani. Ovaj program deo je inicijative Balkan Artist Hub, koju su ArtLink i Evropska asocijacija festivala pokrenuli sa partnerima iz regiona.\nProgram ArtLink festival\nProgram „Kamerata Balkanika“ i ArtLink festival podržali su Fond za Zapadni Balkan, Delegacija EU u Srbiji, Ambasada Nemačke, Ambasada Danske, Italijanski institut za kulturu, Grad Beograd, partneri iz regiona Zapadnog Balkana i Evropske mreže festivala i Beogradska tvrđava.\nOrganizatori će primenjivati sve preporučene mere zaštite i bezbednosti usled aktuelne epidemiološke situacije.\nTagoviArtLink festival Kalemegdan summer festival\nKoncert letnje noći 2020“ Bečke filharmonije


Četvrta CODEstantine konferencija o kvalitetnim praksama razvoja softvera\nAdresa događaja: Tami Residence Hotel, Durmitorska 1\nDatum: 22. to 23. marta\nDvodnevna konferencija za programere CODEstantine održaće se po četvrti put u Nišu, a predstavlja najveću konferenciju u južnoj Srbiji namenjenu programerima sa iskustvom.\nCilj konferencije je upoznavanje učesnika sa tehnološkim trendovima i dobrom praksom u razvoju softvera, kao i povezivanje ljudi koji se bave programiranjem i srodnim oblastima. Organizuje se po četvrti put, a prethodne tri konferencije imale su ukupno 600 učesnika. Ovogodišnja CODEstantine konferencija imaće deset domaćih i stranih predavača, eksperte iz sveta programiranja i tech preduzetništva.\nOve godine će po prvi put biti organizovane i radionice za koju se učesnici mogu prijaviti nezavisno od konferencije, a na kojoj će steći praktična iskustva. Radionice će biti organizovane dan pre konferencije, 21. marta, a zainteresovani se mogu prijaviti preko forme za prijavu.\nOrganizator konferencije je No Limit Hub, organizacija koja se bavi promovisanjem IT i startap kulture u Nišu, povezivanjem lokalne IT zajednice i organizovanjem edukativnih događaja. Više informacija o konferenciji, prijave, kao i program događaja možete pronaći na zvaničnom sajtu.


Komentari su isključeni na PK LESKOVAC Leona Dimitrijević i Novak Stojiljković njabolji pioniri plivači u centralnoj Srbiji\nMalobrojna ekipa Plivačkog kluba „Leskovac“ iz Leskovca osvojila je 15 medalja i dva pehara za najbolje ulazne pionire u muškoj i ženskoj kategoriji na drugom letnjem kolu PSCS.\n1. Nikola Savić (2008)\n2. Novak Stojiljković (2008)\n– bronzana medalja na 50m prsno\n3. Andrija Stojiljković (2006)\n4. Arandjel Zlatković (2002)\n– srebrna medalja na 200m prsno\n5. Leona Dimitrijević (2009)\n– zlatna medalja na 100m kraul\n6. Iva Petković (2006)\n7. Pavle Joić (2007)\nTakodje, stafeta plivačkog kluba „Leskovac“ osvojila je prvo mesto u kategoriji ulaznih pionira (2008) i treće mesto u kategoriji pionira (2006-07).\nZa najbolje ulazne pionire u centralnoj Srbiji proglašeni su Leona Dimitrijević i Novak Stojiljković i osvojili tim povodom pehare.\nInače, za osvajanje ovih pehara bilo je potrebno sakupiti najvise FINA bodova sa zimskih i letnjih prvenstava, koji su se održali u periodu od februara do juna meseca 2018 godine.\nLeskovčani osvojili 100 hiljada na basket turniru\nVidovdanski sabor “oživeo” Suvu planinu\nDeveti planinarski maraton na Besnoj Kobili\nVRANJE - U okviru manifestacije “Dani Vranja 2015” Planinarski klub “Železničar 2006” Vranje, u saradnji sa Planinarskim savezom Srbije i Gradom Vranjem, organizuje na Besnoj kobili 9. Vranjski planinarski maraton. (više…)\nNIŠ – U petak 11. i u subotu 12. oktobra, od 10 do 18 časova, u niškom Domu vojske biće održan treći festival Festival zdravlja. (više…)\nLESKOVAC – Stanari oko 1800 stanova u centru Leskovca, koji se toplotnom energijom snadevaju iz toplane “Crvena Cvezda” i dalje su bez grejanja, iako su nadležni obećali da će radijatori biti topli oko 15 sati. (više…)\nJoš jedan uspeh leskovačkih plivača\nLESKOVAC - Nа međunаrodnom plivаčkom mitingu “4. prolećni Akva klup” u Potočcu, Plivački klub “Leskovac” je učestvovao sa 32 plivača, koji su osvojili 27 medalja - 4 zlatne, 12 srebrenih i 11 bronzanih. (više…)


Beba Arhive - New Med\nCategory Archives: Beba\nanemija, Beba, Blog, Dete, Ishrana, Porodica, Savet stručnjaka, Trudnoća, Zdravlje ženeBy Simonida Mitić 14 januara, 2021\nTOP 10 ČINJENICA O FOLNOJ KISELINI U reproduktivnoj medicini, folna kiselina kao dodatak ishrani je poslednjih dvadesetak godina neizostavna. Žene koje planiraju trudnoću često pitaju koje bi dodatke ishrani ili lekove trebale uzimati da bi trudnoća bila uspešna. Subspecijalisti reproduktivne medicine mogu preporučiti koje preparate treba uzimati tokom trudnoće. U medicinskoj literaturi, folat je naziv za…\nBeba, Blog, Dete, Ishrana, Porodica, Savet stručnjaka, Zdravlje ženeBy Simonida Mitić 12 januara, 2021\nNETOLERANCIJA LAKTOZE I CREVNI GRČEVI KOD BEBA I DECE Za mnogu decu, sladoled ili čaša mleka za doručak znači mučenje sa grčevima, gasovima i prolivom. Deca sa ovakvim tegobama verovatno imaju netoleranciju na laktozu.To je posledica neadekvatnog probavljanja laktoze, mlečnog šećera u mleku i mlečnim proizvodima. Laktoznu intoleranciju je potrebno razgraničiti od alergije na proteine…\nBeba, Blog, dijabetes, Porodica, Savet stručnjaka, Sterilitet, Trudnoća, Zdravlje ženeBy Simonida Mitić 11 januara, 2021\nPCOS I METABOLIČKI SINDROM Metabolički sindrom jedan je od većih problema danas u razvijenom svetu, prvenstveno zbog sedelačkog načina života. Od metaboličkog sindroma boluje značajan procenat populacije, kako u svetu, tako i kod nas. Glavne komponente metaboličkog sindroma su insulinska rezistencija i gojaznost pojasnog tipa. Preostale komponente čine i povišeni trigliceridi, snižene vrednosti HDL-a, visok…\nBeba, Blog, Porodica, Savet stručnjaka, Trudnoća, Zdravlje ženeBy Simonida Mitić 8 januara, 2021\nĐUMBIR, MAGNEZIJUM I VITAMIN B6 U TRUDNOĆI Mnoge trudnice, iako pate od značajnih mučnina ili povraćanja, oklevaju da uzmu lekove ili dodatke ishrani iz straha od mogućeg oštećenja fetusa. Vrlo često tada pribegavaju nemedicinskim mogućnostima otklanjanja tegoba kao što su akupresura, akupunktura . Đumbir u trudnoći Da je đumbir je siguran, efikasan u lečenju mučnine…\nBeba, Blog, Dete, Porodica, Savet stručnjaka, Trudnoća, Zdravlje ženeBy Simonida Mitić 6 januara, 2021\nBOŽIĆ BATA vs. DEDA MRAZ Vreme je darivanja. Da li preferirate poklone od Božić Bate ili Deda Mraza?🎅 Deca će reći da vole i Božić Batu i Deda Mraza kako bi dobili što više poklona. Pre Drugog svetskog rata deca su dobijala poklone za Nikoljdan i od Božić Bate. Posle Drugog rata mesto Božić Bate…\nBeba, Blog, Dete, Ishrana, Porodica, Savet stručnjaka, Trudnoća, Zdravlje ženeBy Simonida Mitić 28 decembra, 2020\nSPECIFIČNOSTI PCOS U ADOLESCENTNOM UZRASTU Malo je istraživanja koja su se bavila ispitivanjem učestalosti PCOS( policističnog ovarijalnog sindroma) u populaciji adolescentkinja. Prevalenca PCOS kod adolescentkinja iz južne Kalifornije iznosila je 1,14% a bila je značajno različita u grupama adolescentkinja različite telesne mase. PCOS i telesna masa adolescentkinja Naime,u grupi adolescentkinja sa niskom telesnom masom prevalenca…


Demonstranti su tražili da ministar Dane Malešević podnese ostavku\nProtestnom šetnjom do zgrade Vlade RS u Banjaluci, par stotina građana iskazalo je nezadovoljstvo zbog načina na koji se troše budžetska sredstva u tom entitetu.\nU jednom momentu učesnici protesta su i sjeli na cestu ispod ministarskih kabineta i uzvikivali “Lopovi, lopovi”, “Dole uhljebi”, a nošeni su transparenti na kojima su ismijavani funkcioneri koji za narodne pare kupuju crne skupocjene limuzine.\nOkupljanje je počelo u parku "Mladen Stojanović"\nPovod protestima je bila nabavka skupocjenog audija sa sportskim sjedištima, vrijednog 115 hiljada maraka (nešto manje od 60 hiljada evra), za potrebe ministra prosvjete i kulture RS Dane Maleševića. Bunt je dodatno podgrijan time što je audi nabavljen neposredno nakon što je Malešević objavio da zatvara 15 osnovnih škola i 63 područna odjeljenja u tom bh. entitetu.\nProtest su organizovali predstavnici udruženja “ReStart Srpska” uz podršku nekoliko odbornika Skupštine Grada Banjaluka.\n„Tražimo da ministar Malešević podnese ostavku, da se ograniči trošenje narodnog novca na skupocjene automobile (maksimum do 50 000 KM), uvođenje reda i vladavinu prava, a ne pojedinaca u navedenom ministarstvu, te veća izdvajanja za kulturu u Republici Srpskoj“, rekao je predsjednik tog Udruženja Stefan Blagić, dodavši da će se protesti ponavljati sve dok ne budu ispunjeni njihovi zahtjevi.\nA završen je ispred zgrade Vlade RS\nNa prvi pogled na protestima je bilo malo ljudi, ali mora se primijetiti da je najviše građana došlo samoinicijativno. Bilo je tu i mladih ljudi, i penzionera, nezaposlenih radnika i osoba sa invaliditetom.\nDan pred proteste, organizovan je performans ispred zgrade Vlade RS u kojem su simbolično na parkingu parkirane tačke, bicikl i opel kadet star više od 30 godina. Poručeno je da je to vozni park koji ministar Malešević zaslužuje s obzirom na rezultate rada.


Vučić na Investicionom samitu u Londonu\nBeta 21. februara 2016. 13:25\nPremijer Srbije Aleksandar Vučić učestvovaće sutra, tokom jednodnevne posete Velikoj Britaniji, na Investicionom samitu Evropske banke za obnovu i razvoj (EBRD) koji se održava u Londonu.\nVlada Srbije danas je saopštila da su teme samita širenje transportne mreže i regionalno povezivanje, modernizacija izvora obnovljive energije i procesi privatizacije.\nKako je navedeno, Srbija će na samitu biti predstavljena kao primer dobre prakse zbog sprovedenih ekonomskih reformi.\nTokom održavanja samita, Vučić će se sastati s ministrom spoljnih poslova Velike Britanije Filipom Hamondom, zamenikom pomoćnika državnog sekretara SAD Hojtom Jijem, generalnim direktorom Direktorata Evropske komisije za susedsku politiku i pregovore o proširenju Kristijanom Danijelsonom i predsednikom EBRD-a Sumom Čakrabartijem.\nU delegaciji Srbije s premijerom Vučićem sutra u Veliku Britaniju, gde je EBRD organizovao Investicioni samit, putuju i ministarka gradjevinarstva, saobraćaja i infrastrukture Zorana Mihajlović i ministar finansija Dušan Vujović.


HAOS U SRBIJI: Sudija poništio gol Novom Pazaru, svi krenuli da ga tuku (VIDEO) | Slobodna Bosna\nHAOS U SRBIJI: Sudija poništio gol Novom Pazaru, svi krenuli da ga tuku (VIDEO)\nNa tome se nije završilo, pogledajte šta se dešavalo u srbijanskoj ligi.\nPotpuni haos izbio je na utakmici Superlige Javor - Novi Pazar! Pri rezultatu od 1:0 za domaće, sudija je u nadoknadi vremena poništio pogodak gostiju zbog ofsajda, na šta je čitav tim Pazara uletio na teren, uključujući rezervne igrače i članove delegacije!\nNapadač gostiju Nemanja Dragutinović šutirao je i poslao loptu u mrežu, a dok je putovala ka golu sudija Milan Ilić je prekinuo igru. S obzirom na to da ofsajd nije bio, pretpostavka je da je dosudio prekršaj u napadu gostima u borbi za skok.\nKada su se Pazarci povukli na klupu, meč je nastavljen, a odmah poslije izvođenja lopte izbio je veći sukob, u kojem su učestvovali vezista gostiju Mirza Delimeđac, njegov saigrač Marko Marinković, kao i krilo domaćih Alija Krnić i njegov saigrač Milorad Balabanović.\nVeoma neprijatne scene na kraju utakmice završene su pobjedom domaćih od 1:0, prenosi "Blicsport".\nŠta se desilo, možete vidjeti i na snimku od 2:20:\nNACIONALISTIČKO DIVLJANJE I U NOVOM PAZARU: Jezivi snimci srpskog orgijanja... (VIDEO)\n09. Jan. 202211\nSTRAVIČNA SAOBRAĆAJNA NESREĆA: Poginule četiri osobe, dvije teško povrijeđene\n26. Dec. 20210\nPOŽAR U SREDNJOJ TEHNIČKOJ ŠKOLI: Nastradao učenik...


Prvi slučaj sumnje na majmunske boginje na Kosovu i Metohiji - 04.06.2022, Sputnik Srbija\nMinistarstvo zdravlja privremenih institucija u Prištini saopštilo je da je u Holandiju poslalo uzorke na ispitivanje zbog sumnje na majmunske boginje. 04.06.2022, Sputnik Srbija\nKako se navodi u saopštenju, 3. juna na Infektivnoj klinici prijavljena je sumnja na slučaj majmunskih boginja. Pacijent je muškarac, rođen 1953. godine u opštini Dragaš. On je u stabilnom stanju, prenosi Kosovo onlajn.„Uzorak će biti poslat u referentnu laboratoriju Svetske zdravstvene organizacije u Holandiji, čekamo laboratorijske rezultate do konačne dijagnoze po propisanim kriterijumima. Pacijent je u izolaciji, hospitalizovan u Infektivnoj klinici Univerzitetskog Kliničkog centra“, navodi se u saopštenju.Majmunske boginje, koje su se prvi put pojavile na afričkom kontinentu, rasprostranjene su u skoro svim zemljama sveta. Svetska zdravstvena organizacija je saopštila da trenutno nema potrebe za uzbunom.\nsrbija, srbija – društvo, društvo, kosovo i metohija (kim), majmunske boginje\n13:14 04.06.2022 (Osveženo: 13:15 04.06.2022)\nMinistarstvo zdravlja privremenih institucija u Prištini saopštilo je da je u Holandiju poslalo uzorke na ispitivanje zbog sumnje na majmunske boginje.\nKako se navodi u saopštenju, 3. juna na Infektivnoj klinici prijavljena je sumnja na slučaj majmunskih boginja. Pacijent je muškarac, rođen 1953. godine u opštini Dragaš. On je u stabilnom stanju, prenosi Kosovo onlajn.\n„Uzorak će biti poslat u referentnu laboratoriju Svetske zdravstvene organizacije u Holandiji, čekamo laboratorijske rezultate do konačne dijagnoze po propisanim kriterijumima. Pacijent je u izolaciji, hospitalizovan u Infektivnoj klinici Univerzitetskog Kliničkog centra“, navodi se u saopštenju.\nMajmunske boginje, koje su se prvi put pojavile na afričkom kontinentu, rasprostranjene su u skoro svim zemljama sveta. Svetska zdravstvena organizacija je saopštila da trenutno nema potrebe za uzbunom.


Vladimir Putin Oznaka - MaxBet Sport\nSvi članci sa oznakom "Vladimir Putin"\nOstali sportovi pre 4 sedmice 2\nPutin ponovo pokazao hokejaško umeće (VIDEO)\nPoznato je da je predsednik Rusije Vladimir Putin svestrani sportista. Odličan je džudista, a jedan od njegovih omiljenih sportova je hokej. Neretko obuje klizaljke, stavi kacigu...\nOstali sportovi pre 1 mesec 5\nSvetska antidoping agencija (WADA) je zbog manipulisanja uzorcima i rezultatitma tesiranja na doping zabranila ruskim sportistima da sledeće četiri godine uestvuju na velikim takmičenjima. Konkretno, Rusi...\nREPREZENTACIJE pre 1 mesec 1\nSvetska antidoping agencija (WADA) drakonski je kaznila Rusiju pošto je izrekla četvorodišnju zabranu takmičarima iz ove zemlje na najvećim sportskim događajima. LIGA ŠAMPIONA: Kladionica MaxBet nudi...\nOstali sportovi pre 4 meseca 2\nPutin lično čestitao Nurmagomedovu (VIDEO)\nČuveni MMA borac Habib Nurmagomedov prošlog vikenda je u Abu Dabiju odbranio šampionski UFC pojas, pobedom u meču protiv Dastina Poarjea. Uspeh najboljeg sportiste slavljen je...\nFIFA pre 8 meseci 2\nPredsednik Rusije Vladimir Putin odlikovao je predsednika Svetske fudbalske federacije (FIFA) Đanija Infantina Ordenom prijateljstva. Putin je Infantinu uručio orden u četvrtak na svečanosti u Kremlju....\nOstali sportovi pre 8 meseci 3\nPutin dao osam golova u hokejaškoj utakmici (VIDEO)\nPoznato je da je predsednik Rusije Vladimir Putin svestrani sportista. Poseduje crni pojas u džudou i obožava hokej na ledu. Redovno obuva klizaljke i igra rekreativno...\nOstali sportovi pre 10 meseci 1\nPutin apelovao na zemljake: Sportisti, uzdržite se od dopinga\nPredsednik Rusije Vladimir Putin rekao je da bi ruski sportisti i zvaničnici trebalo da se pridržavaju pravila o dopingu uoči predstojećih Olimpijskih igara. U sredu od 20.45...\nOstali sportovi pre 1 godina\nPutin odlikovao Vanju Udovičića\nSrpski ministar omladine i sporta Vanja Udovičić pohvalio se na društvenim mrežama priznanjem koje je dobio od predsednika Rusije Vladimira Putina. Njemu je ruski ambasador u...\nPutin primio Nurmagomedova i “opravdao” tuču van ringa\nPredsednik Rusije Vladimir Putin primio je u sredu MMA borca Habiba Nurmagomedova i čestitao mu na odbrani titule u lakoj kategoriji UFC i pobedi protiv Irca...\nPutin odlikovao fudbalere!\nPredsednik Rusije Vladimir Putin nagradio je medaljama nacionalni fudbalski tim nakon rezultata na Svetskom prvenstvu. Izabranici Stanislava Čerčesova eliminisani su u četvrtfinalu tek nakon penala od...\ntomas na Zašto je Partizan raščistio omladinski pogon?\nluciano133 na Od Hamiltona pola miliona dolara pomoći\nluciano133 na Hamiltonu novi basnoslovni ugovor\nluciano133 na NIKO KAO ZLATAN Ibrahimović postavio novi rekord Serije A\nluciano133 na LALATOVIĆ POTVRDIO Vojvodina dovodi još jedno pojačanje


Jedna dama u Kanadi verovatno nema dovoljno uspomena ovekovečenih fotografijama sa svojim ljubimcem, Scion tC automobilom, kojim je probila led na zamrznutom jezeru i koji je nažalost potonuo na dno.\nIako ovo možda zvuči interesantno, to je ipak samo početak čitave priče. Pre svega, bitno je napomenuti da ovo nije slučaj nekoga ko je sleteo sa puta i zakucao se u jezero. Snimak nadzorne kamere postavljen na Twitter platformi predstavlja ženu koja namerno jurca po zamrznutom jezeru u svom svetlo žutom Scion tC modelu. Ovo može biti dobra zabava u zavisnosti od lokacije na kojoj se nalazite i hladnoće, ali očigledno, ova žena nije razmotrila ove stavke i u njenom slučaju ništa nije bilo spremno za takve akrobacije.\nDrugo, kao što smo već pomenuli, njen automobil je očigledno uspeo da upadne u jezero kroz led, ali treća, veorvatno najbizarnija stavka jeste to što kada je uspela da pobegne iz automobila koji tone, umesto da skoči i krene da beži, ova dama uzima svoj mobilni telefon kako bi opalila jedan selfi, poslednji selfi sa svojim modelom. Jasno je da ovakav momenat neko može poželeti da ovekoveči, ali neke stvari ipak prelaze granice.\nPotpuno neozleđena, ova žena je izbavljena iz jezera uz komšijinu pomoć, koji je stigao u kajaku, kako prenosi CTV News Ottawa mreža. Policija ju je na kraju optužila za opasnu vožnju, navodeći u zvaničnoj izjavi da je ovo još jedan podsetnik da ni jedan led nije siugran led. „Molimo građane da budu pažljivi i ne prave gluposti tokom zimskog perioda“. Policijski zvaničnici takođe su napomenuli i to da je vozilo sada u vodi i može predstavljati opasnost za sve ljude koji mu prilaze.